
Însemnări despre singurătate pentru o lucrare, nici 
măcar începută, despre “dialectica singurătăţii în 
relația sentiment de familiaritate — sentiment de 
înstrăinare, străinătate / apropiere «— îndepărtare” 
(Gabriel Forfotă, oct. — dec. 1993)! 


Apartenența favorizează distanțarea. 
AB CC 


Dacă A se apropie de C se depărtează de B. 


A-parte(nența) — parte, latură într-un câmp 
existențial. Când ţin partea sunt partinic > mă 
apropii de şi mă depărtez de. Mă ţin de-o-parte, 
adică mă ţin la marginea problemei pentru a nu 
mă atinge — sunt mai aproape de mine şi de-parte 
de acțiune. Este de fapt o acțiune de îndepărtare a 
mea de o realitate devenită problematică pentru 
propria existență. Când realitatea devine problemă 
înseamnă că ea solicită o rezolvare, un răspuns de 
soluționare. Dacă nu pot să dau un răspuns, o 
rezolvare convenabilă, atunci plec de lângă 
problemă, adică din realitate. Dar, unde? Că totul 
este realitate, cel puţin a mea, întotdeauna sunt 
într-o situaţie reală, cel puţin a mea - nu pot ieşi 
cu totul din ea decât dacă mă suprim pe mine. 


1 însemnări făcute pentru o lucrare de licenţă la Psihologie Socială. 
Tema, fiind abordată dintr-un punct de vedere prea personal, a fost 
ulterior abandonată pentru a se adopta o atitudine mai scolastică prin 
găsirea unei teme mai cuminţi, mai impersonale. (n.a. 2006) 

Atunci mă duc într-o parte / de-o-parte a ei, într-o 
latură, la margine de tot, fug din mijlocul realităţii, 
al vieții, de sub influența directă a razelor solare 
pentru a nu mă arde, pârjoli. Unde? Undeva la 
umbră, la linişte, departe de lumină, de viaţă. La 
umbră, sub acoperire, în culcuş, în brațele mele şi 
departe de viață sper să fie căldicel, comod, 
confortabil. Şi pentru un timp e. Dacă trece prea 
mult timp, mă răcesc pentru că se consumă 
căldura pe care o aveam acumulată de la razele de 
soare, de la viaţă. Dar ce să fac? Dacă mă duc iar 
la soare, trebuie să dau un răspuns la problemă 
sau să mă năucească căldura şi să mă orbească 
lumina. Dacă rămân sub umbră (sumbru) o să-mi 
fie din ce în ce mai rece, o să devin rece, dar 
„nemuritor şi rece” — singur, deci liber de orice 
răspuns la problemele din „cercul strâmt”, deci 
sufocant, coercitiv al realităţii, al vieţii, departe de 
pulsul-mişcarea-schimbarea, de variațiile căldurii 
şi luminii, cromaticii vieţii. Adică, mai puţină 
variație înseamnă mai multă constanță, mai multă 
uniformitate, mai multă stabilitate, mai multă 
siguranță, mai multă linişte — mai puţină viaţă. 
Asperităţile create de diferenţierile variabilității 
vieții conduc la o tensiune excitațională care solicită 
implicarea mea în reducerea acesteia, adică a 
variabilității. Care-i sensul, când poţi rezolva 
problema din start: stai de-o parte din fața 
schimbărilor vieții. Efort mai mic, gândire mai 
puțină. Gândirea se naşte spre rezolvarea 
problemei / reducerea tensiunii, a disconfortului 

— deci, spre propria-i dispariție. Gândirea, deci, 
funcţie fără sens într-o situație fără sens — viața. 
Cel mai comod este să stai sumbru (sub umbrelă, 
sub umbră) în ne-viaţă. Ne-viaţța nu este moarte. 
Moartea este asul din mânecă, ea este lăsată la 
urmă pentru că implică o alegere, o decizie, o 
hotărâre, un răspuns ultim, dar totuşi un act. 
Acest răspuns ultim mă face act-or, aduce deci 
viața prin act — ceea ce este incomod. Sunt adus 
în fața alegerii şi a posibilităţii folosirii acestui as 
atunci când viața mă cotropeşte şi în cuibuşorul 
meu umbrit. Este aici o extremă frică de căldură 
(termofobie?) şi / sau lumină (fotofobie?), adică de 
apropiere, de probleme, de a trăi, de viaţă. 

Pentru a intra în relaţie, adică pentru a crea o 
legătură trebuie mai întâi să intru în contact. 
Contactul este o confruntare la graniță, o izbitură, 
o tensiune, o limitare, un disconfort care implică 
decizie -— orice alegere a unei posibilități 
presupune pierderea tuturor celorlalte, deci 
alegerea este resimțită ca o limitare, ca o 
nelibertate, ca o pierdere de infinite opţiuni, ca o 
pierdere a propriei libertăți, a singurătăţii, a în- 
depărtării, ca o pierdere de sine. Deci, orice alegere 
presupune o pierdere, presupune deci a putea trăi 
cu pierderea, cu locul gol lăsat de ceea ce ai 
pierdut, gol cumplit de dureros resimţit în miezul 
ființei (datorită forței gravitaționale create de vidul 
rămas). A trăi în miezul problemei, al situaţiei de 
viață înseamnă, deci, a trăi permanent cu 
pierderea şi astfel cu durerea. 

Viața este durere, deci viața dăunează la 
sănătate. Definiția comună a sănătăţii este lipsa de 
durere (când mă duc la doctor, mă întreabă: „ce te 
doare?” pentru a vedea ce anume are de făcut 
pentru a-mi trece durerea). Când visez urât sau 
prea frumos sau sunt năuc, mă ciupesc (adică îmi 
provoc durere) pentru a-mi da seama dacă sunt 
treaz, dacă sunt în contact cu realitatea, dacă 
trăiesc aevea — durerea este simptomul cel mai 
relevant, indicatorul cu maximă putere de 
discriminare al vieţii. 

Dar viața este o boală curabilă, mă pot vindeca 
de ea netrăind-o şi, chiar dacă nu sunt compliant la 
acest tratament, oricum trece de la sine la un 
moment dat. Rămâne doar problema aşteptării 
(stare de tensiune), a toleranței la frustrare, la 
pierdere, trebuie să am răbdare până mă vindec. 
Chiar şi cu tratament bine administrat, boala asta 
mare mă poate sâcâi destul de mult şi deci răbdare 
trebuie să am, să nu ajung să mă plictisesc în 
timpul lung până la vindecare. Dar ce să faci să nu 
te plictiseşti, pentru că orice ai face implică o 
apropiere de viață şi deci o pierdere a sănătății. 
Atunci, nu mai fac nimic, nici un efort care să-mi 
evoce boala cu durerile ei. În starea de aşteptere, 
însă, agonizez continuu şi trăiesc mereu cu 
tensiunea fricii de a nu mă apropia de durere. Şi 
sunt sleit, nu am energie. De ce? Pentru că nu mă 
bucur? Aş vrea să mă bucur, pentru că asta nu este 
durere. Dar, poţi să te bucuri aşa ca prostul, poţi să 
râzi de unul singur? După câte îmi aduc aminte, 

întotdeauna când m-am bucurat, m-am bucurat de 
cineva sau cu cineva de ceva — adică, întotdeauna 
am fost în legătură cu cineva, am fost în contact, în 
relație, am fost în viață - cu alte cuvinte, când m-am 
bucurat, am fost în tot timpul în proximitatea 
durerii, a riscului pierderii acelor contacte, acelor 
relaţii, a vieții. Se pare că nu pot gusta bucuria fără 
durere. Mă îndepărtez de durere, sperând să mă 
apropii de bucurie, dar nu fac decât să mă depărtez 
de tot ceea ce vreau, pentru că, în lumea lui a avea, 
ce vreau este ceea ce doresc, ţin să am. Dar ce pot 
avea? Toate trec, nimic nu ţine la nesfârşit. Aşa că 
ceea ce cred că am, că ţin, că de-ţin la un moment 
dat, în următorul moment este amintire. Da, 
amintirile pot fi eterne, sau cel puţin atât cât sunt 
eu, ele pot umple golul lăsat de ce s-a dus. Dacă 
vreau, în aceste vitrege condiţii, este suferință 
continuă, pierdere continuă, sfâşietoare durere. 
Doar dacă aş trăi în iluzia controlului realităţii... 
Dar, acum ştiu, nu mă pot minţi, sunt deja în 
durere, sunt prea lucid, prea conştient de ce se 
petrece, ce să vreau? Ce Pot să vreau? Să fiu? 
Oricum sunt... din nefericire. Da, chiar aşa, din 
nefericire, din durere se naşte conştiența de a fi. 
Către ce să mă mai îndrept? De ce să mă mai 
bucur? Vreau să tai organul cu care simt durerea şi 
în felul ăsta nu voi mai simți nici bucuria. Este ca şi 
cum mi-aş tăia limba ca să nu mai simt gustul 
amar, dar în felul acesta nu mai simt nici gusturile 
dulce, acrişor şi sărat. Mă întreb atunci de ce mi se 
par toate nesărate, parcă-s fără gust, nu îmi mai 

spun nimic. Şi am o senzație de parcă aş locui în 
pustiu şi casa îmi este străină, goală şi rece. 

Pe de altă parte, dacă pierd ceea ce m-a bucurat 
odată, mă doare. Dacă vreau să mențin binele bucuriei 
trebuie să evit durerea pierderii — voi sta cu frica 
posibilității pierderii, într-o tensiune cumplită pentru 
că nu voi şti când se va produce această pierdere. Într- 
un fel, mai bine cu pierderea, cu durerea decât cu 
această continuă aşteptare că sabia de deasupra 
capului meu poate cădea oricând. În această tensiune 
pot la un moment dat, când n-o mai suport, să-mi 
doresc să se întâmple o dată această pierdere. 

Curios, când pierd, pierd contactele, relațiile, 
pot pierde tot ceea ce am şi, totuşi, în acele 
momente mă simțit cel mai viu, dureros de viu. De 
fapt, simt cel mai intens faptul că SUNT. Atunci 
pot spune cu o certitudine de netăgăduit „SUNT!” 
— şi este ultimul lucru de care mă pot îndoi. Nu 
dubito ergo cogito, cogito ergo sum, ci dolor ergo 


voluntas,  voluntas ergo sum?. Pentru că 


: „Mă îndoiesc deci cuget, cuget deci exist”; „Mă doare deci simt, simt 
deci sunt”. Prima afirmaţie îi aparține lui Descartes în Discurs asupra 
metodei, partea a Ill-a, 1637, unde ecesta încearcă să fundamenteze 
întreaga metodologie a cunoaşterii umane pe îndoială ca o 
caracteristică a lui homo sapiens. Aşa că pentru a reclădi, dărâmă tot 
pentru a ajunge la piatra de temelie cea mai solidă pe care să-şi aşeze 
edificiul. Astfel, mă pot îndoi de orice, chiar şi de propria existenţă, 
dar, intuitiv, din esenţa, din definiția acestui lucru decurge iminent 
faptul că nu mă pot îndoi de îndoiala mea. Atâta timp cât mă îndoiesc 
exist şi nici Dumnezeu nu poate să mă împiedice de a exista. Deci, 
dacă mă îndoiesc, dacă cuget eu exist. Dar cine se îndoieşte, cine 
cugetă? Eu. Deci eu sunt ceva care cugetă: o substanță cugetătoare. 
Intuiţia devine aşadar la Descartes criteriul de măsurare a adevărului. 
Prin intuiție Descartes înțelege acea stare în care Eul consideră 

întotdeauna când m-am simţit, m-am simţit tot eu 
şi pentru că întotdeauna în durere m-am simţit 
mai mult, se pare că A FI —- SUNT (ceea ce pot 
spune în orice moment al vieţii şi mai ales în 
clipele grele) este maxima constantă în viaţă şi ne- 
viață şi, deci, maxima stabilitate, certitudine, 
siguranță. Sunt şi mă simt că sunt şi nu pot decât 
să fiu atâta timp cât sunt („Fiinţa este şi nu poate 
decât să fie...” spune Parmenide şi aşa începe 
ontologia). Iar acest SUNT, simt că sunt, care mi 
se evidenţiază cel mai mult în durere, atunci când 
nu mai am, simt că nu este dependent de nimic 
din ceea ce am avut, am sau pot să am (din lumea 
lui A AVEA) pentru că durerea pe care o simt, o 
simt fără de sfârşit şi absolută. Adică, simt 
eternitatea faptului că SUNT, ca o tărie de 
nezdruncinat, chiar dacă pierd tot ce am, chiar şi 
viaţa. În durere sunt, sunt conştient că sunt, într- 


adevărat tot ce este clar şi distinct. Deci acele idei care mie îmi apar 
clare şi distincte, deci adevărate sunt acele idei înăscute care stau 
ațipite doar în subconştientul meu şi pe care eu doar le recunosc — idei 
a căror veracitate să găseşte în ele însele. Este interesant cum 
părintele raționalismului modem îşi fundamentează metoda sa 
deductivă pe intuiție, adică pe ceea ce apare/se arată de la sine/din 
sine, impunându-se Spiritului, Conştiinţei, Eu-lui, intuiţia fiind un 
mod de sesizare instinctivă (deci irațional) a ceva dinainte dat, ca pe un 
tot gata conturat, de unde caracterul de certitudine, de neîndoielnic, 
după definiția lui Jung. Nimic altceva decât sesizare fenomenologică: a 
înțelege un lucru din el însuşi; sesizarea esenței prin care un lucru este 
clar, lipsit de echivoc şi cognoscibil, după Husserl. Se vede că abia 
după ce s-a bazat pe/prin intuiţie (pe/prin irațional) a putut Descartes 
să raționeze. Acest paradox irumpe astăzi şi mai mult în conştiinţă 
mai ales după ce odisseea rațiunii care a vrut să cuprindă totul de una 
singură a ajuns, o dată cu noul romantism în ştiinţă, în punctul de 
plecare - s-a întâlnit cu intuiţia. Şarpele şi-a înghițit coada. (n.a. 
1993; vezi şi comentarii la nota 2 la sfâşitul „Însemnărilor...” n.a. 2006) 

un fel spus, prin durere mă găsesc, dar singur. În 
bucurie sunt împreună Eu cu Tu, sunt în relație. 
În durere doar sunt, nu în relaţie, dar dacă Pot Fi 
Singur, atunci Pot Intra şi în Relaţie cu Tu. Dacă 
fug de durere în Sinea mea, atunci mă închid în 
mine şi mă sufoc. Dacă fug de durere, agățându- 
mă cu disperare de tot ce am, cred că am sau pot 
avea, atunci închid viața în mine. 

În durere Fi-esc, în durere iau act de Fiinţă, 
dar dacă mă deschid către Tu, dacă în mod 
absolut liber (în sensul libertăţii increate a lui N. 
A. Berdiaev) mă îndrept către Tu ca Tu, ca Cine, 
ca Persoană, atunci mă aflu ca Eu, ca Persoană, 
dincolo de propria Fiinţă, în relație, în relația Eu — 
Tu (în sensul lui Martin Buber), unde Eu cu Tu 
pun împreună, în mod absolut liber, din propria 
lor Fiinţă (se dăruiesc unul altuia) — adică act-ează 
actul relaţiei, se bucură de relaţie... împreună. Se 
pare că această maximă durere a pierderii (sau a 
lăsării?) este ca o poartă de trecere din „lumea lui 
A AVEA” în „lumea lui A FI”, este o adevărată 
poartă a vieții, o „Poartă spre FI-inţă”. 

Când mă simt, când mă simt Eu, când mă 
doare fiind, când stau cu durerea, stau în mijlocul 
vieţii ființei mele, dar mi se relevă că doar Eu mă 
simt, că doar eu stau în centrul propriei mele 
ființări. „Doar Eu” arată singularul şi asfel, alături 
de faptul că mă simt etern, sunt singurul care mă 
simt — deci, mă simt singur este prima pro-poziţie 
pe care o simt la simţirea durerii (a faptului că 
sunt). De aceea, dilema existenţială este A FI 

SINGUR sau A NU FI pentru că singurătatea, deci 
libertatea de „lumea lui A AVEA” (acceptarea de a 
nu avea), este ontologic fundamentată în A FI, în 
Eu SUNT (singur). A nu putea sta singur, 
înseamnă a nu putea sta cu durerea, înseamnă în 
ultimă instanță a nu putea fi Eu, a nu mă putea 
simți Eu, a nu simţi. Şi atunci plec în lumea lui a 
avea şi mă cramponez de ce pot să am, căutând 
să am cât mai multe şi cât mai sigure, stând cu 
frica de a le pierde sau... căutându-mi un culcuş 
la umbră [...] 

Întotdeauna ne este frică de a pierde ceva, 
ceva ce credem că avem, că putem sau sperăm să 
avem. Posibilitatea pierderii  înfricoşează (în 
română este acest frrr — tremur, frică, frig — rece, 
care vine de la pierderea căldurii apropierii din 
relație, relație pe care o am cu o persoană, cu un 
obiect dorit, cu o speranţă, cu un vis...) şi apare 
spaima de a rămâne fără... tot ceea ce a 
reprezentat şi reprezintă o valoare pentru mine. 
Valoarea resimţită (altfel n-ar fi valoare pentru 
noi) ne face să simțim că este ceva bun în lumea 
asta pentru care merită să trăim, să iubim, să 
riscăm, pentru care merită să luptăm, să-l 
apărăm, să-l protejăm. Cu alte cuvinte, fricas 
apără viaţa cu tot ceea ce resimţim ca valoros în 
ea. Dacă nu pot trăi, accepta sub nici o formă 
posibilitatea pierderii a ceea ce am şi, în 
consecință, durerea cumplită provocată de 


3 vezi şi despre grijă la Heidegger în Fiinţă şi Timp, Humanitas, 2003 
(n.a. 2006) 

aceasta, atunci fac tot posibilul să mă apăr, să 
îndepărtez chiar şi posibilitatea pierderii. Aceasta 
este trăirea emoţională care duce la o 
hipervigilenţță şi o căutare a posibilelor 
amenințări, lărgind astfel universul posibilului: 
oricine şi orice poate face rău (să pierd ceea ce am 
mai valoros, mai important în viață). Ameninţările 
pot veni astfel şi din posibilitatea lor, posibilitatea 
devenind astfel realitate pură, trăită ca atare, 
imaginația şi rațiunea fiind instrumentele prin 
care ne-o putem structura. 

Alteori, ne este frică de durere, pentru că am 
experimentat-o prea de timpuriu. De exemplu, 
pierderea sau neprimirea afecțiunii (tot o pierdere) 
din partea părinților (sau a unuia) mă poate face 
să mă simt singur, neimportant, că am venit 
inoportun pe lume, că nu am loc pe lume, să mă 
simt fără valoare, e-vacuat. Aceasta este o durere 
cumplită pentru un copil. Îl face să se simtă 
vinovat pentru ceea ce este, pentru că este, să 
simtă că nu merită. De aceea TREBUIE să lupte 
pentru A MERITA dragostea, trebuie să devină cel 
mai bun pentru a deveni iubibil, dezirabil, util, 
semnificativ, adică să însemne ceva pe lumea asta 
pentru cineva. Atunci ceilalți îl vor considera 
folositor, îl vor dori..., dar nu pentru ceea ce este, 
ci pentru utilitatea lui - de unde o continuă 
insatisfacție, nemulțumire,  insațietate,  nesaț. 
Această rațiune o aplică şi asupra celorlalți, dar şi 
asupra lui: trebuie să fie cel mai bun, să fie 
perfect. Tot ce este al lui (copii, partener etc.) 

trebuie să se ridice la acelaşi nivel. Nu are relații 
personale ci obiectuale (rațional-utilitare), pentru 
că profunzimea sentimentelor este periculoasă, 
poate să doară, rău de tot. Viaţa din jur este goală 
şi rece fără apropierea relaţiilor, mai mult, ea este 
lipsită de valoare, searbădă, pustie. 

Frica de durere ne îndepărtează de viaţă sau 
ne face să alergăm după ea, frica de ceea ce 
amenință (fără experimentarea durerii) ne închide 
în noi pentru a ne apăra şi ne îndepărtează de 
realitate şi atunci când ceea ce amenință nu mai 
poate fi ţinut la periferia corpului, emoțiilor, 
intelectului - Eu-l se pune la adăpost din ce în ce 
mai adânc până nu rămâne decât el separat de 
corp, de afect şi în final de intelect. Această în- 
depărtare se produce treptat (în funcţie de 
perceperea gradului de penetrare a ceea ce 
amenință). 


...] 

Persoană - personalitate; izolare - însingurare 


„Viaţa este întâlnirea cu Viața”? 


Ghelasie Gheorghe 


„Dragostea este revărsare de Persoană. 

Persoana este Absolutul Libertăţii; 

În Viaţă, Libertatea se de-fineşte prin A FI în 
Timp; 

În Viaţă, Persoana este Libertatea în Timp; 

În Viaţă, Persoana este revărsare din Timp; 

În Viaţă, Dragostea este acordare de Timp; 

În Viaţă, Eu sunt însăşi răbdarea, însuşi Timpul 
nesfârşit; 

Persoana sunt Eu în răbdare: Liber pentru Tine.” 
Minamin 


Persoana — conştiinţa de Eu prin trăirea lui 
Tu. Cineva-ul care ia act de faptul că este. Cel ce 
simte, Cel ce simte că este, Cel ce spune simt, mă 
simt, mă simt Eu — Cel ce-şi simte Ființa prin 
izbirea-limitarea-întâlnirea cu Aceasta în durere — 
în durerea de A FI. A FI este, prin faptul că Este, o 
limitare, o constrângere pentru Persoană, pentru 
Eu chiar prin evidenţa izbitoare a faptului că este. 
Chiar în momentul în care simt că sunt, simt că 
sunt într-un mod de-finit, constrâns întru A FI. 
Aceasta înseamnă că din acel moment simt 


4 Citat adăugat în 2006 (n.a.) 

tensiunea limitării > mă simt în timp, mă simt 
chiar Timpul, Cronos, lanus-Saturn - Omul 
primordial, cel care şi-a ucis propriul Tată, 
propria Origine, Izvor, pe Uranus (Cerul înstelat şi 
nemărginit, libertatea increată) - mă simt chiar 
limitarea, mă simt finitudinea infinitudinii, luând 
act, fiind conştient de faptul că sunt Eu. Născut 
din tensiunea limitării, Timpul mă presează, mă 
face să mă mişc continuu, altfel simt că sunt 
strivit, că mă sufoc. Tensiunea timpului, granița, 
durerea sunt puternic relevate în viată de o 
pierdere / lipsă — durerea mă mişcă, adică 
pierderea-lipsa-golul mă pune în mişcare, mă face 
să-mi caut sau să-mi creez un loc pentru a-mi 
aşeza capul, pentru a-mi găsi pacea. Dar unde pot 
să găsesc aşa ceva, când oriunde m-aş duce, acolo 
voi fi şi Eu, deci voi fi mereu cu durerea şi cu 
presiunea Timpului atâta vreme cât voi fi Eu, cât 
voi fi conştient că sunt, cât voi simţi că sunt. 

Pe de altă parte, presiunea timpului, 
resimțirea granițelor, chiar a golului mă fac să 
simt că nu am loc şi, ca reacție, fie voi avea 
tendința de a mă retrage, de a pleca, fie de a 
lupta, de a respinge presiunea printr-o forță 
interioară capabilă de a se opune - furia. În 
ambele cazuri - fie că mă îndepărtez / re-trag, fie 
că îndepărtez / res-ping —, nu fac altceva decât să 
creez distanțe, rezultând astfel un spaţiu cu 
caracteristici metrice. Paradoxal, în acest spaţiu 
rezultat din distanțare, nu voi avea mai mult Loc; 
această casă a mea construită pe depărtări 

mărețe, pe distanțe, pe lipsa de apropieri 
amenințătoare la adresa aerului pe care-l respir e 
distantă, e la mare depărtare şi de mine, e străină, 
e rece, dacă fluieri are rezonanța golului, a 
pustiului. În această casă nu mă simt acasă 
pentru că mă simt singur, pentru că e frig. Aici nu 
pot să mă aşez ca să mă odihnesc pentru că nu 
are podea, temelie, nu are temei sau nu-l văd 
pentru că totul este ţinut la siguranţă la cea mai 
mare distanță. Aşa că stau în picioare sau, mai 
bine zis, dau din mâini şi din picioare pentru a-mi 
menţine coordonatele, dar şi ca să mă încălzesc. 
Acasă, a avea loc, este dat de mulțime — este 
spațiul creat din apropieri, din atracții şi nu din 
distanţe, din respingeri. Dacă mă întreb pe mine 
„unde mă simt cel mai mult Acasă?”, acest cuvânt 
îmi va evoca senzaţia corporală de căldură şi o 
imagine. Imaginea este a bunicii mele încadrată 
într-un areal particular. Cu alte cuvinte, nu pot 
avea, nu pot simți că am un loc al meu dacă 
acesta nu mi se oferă, dacă nu mă simt primit, 
invitat să iau loc, iar acest lucru trebuie să-l facă 
întotdeauna Cineva. Numai de Cineva mă pot 
apropia, numai lângă Cineva pot simţi căldură, 
numai cu Cineva pot Locui. Asta e, casa 
construită de mine din depărtări este nelocuibilă. 
Deci nu este vorba de loc, de un spaţiu în 
sentimentul de acasă, ci de locuire, în sentimentul 
de împreună, în împreunare, în îmbrățişare, în 
relație. Când spun Acasă, mă văd în brațele 
bunicii, acolo mă simt primit în întregime şi cu 

toate ale mele, dar chiar toate. Acolo mă simt 
protejat şi mângâiat, acolo este culcuşul, locşorul 
meu unde îmi voi aşeza capul spre odihnă. În acel 
moment mă simt fericit, adică pot spune „acesta 
este un loc şi un timp numai bun de murit”. Adică 
acum pot accepta, pot fi eu cel care primeşte... 
orice, chiar şi pierderea totală, pe oricine, chiar şi 
pierderea acestuia. Astfel nu-l mai am pe celălalt, 
ci sunt împreună, în relație, unul în brațele 
celuilalt. Dacă nu am o astfel de experienţă, în loc 
să o aştept la nesfârşit, nu am ce să fac, decât să 
fiu eu cel care primeşte, să fiu eu cel care să mă 
fac locuibil pentru celălalt prin deschiderea 
brațelor. Ține, deci, de mine, doar de mine să fac 
un acasă pentru celălalt, un culcuş în chiar sânul 
meu. O dată creat, locul călduros şi primitor din 
sânul meu este un loc unde se poate pune 
împreună. De fapt, în momentul în care mi-am 
deschis brațele, am şi pus deja împreună — 
acelaşi culcuş este şi al meu, pentru că nu poate 
fi un împreună doar Tu cu mine, fără Eu cu tine, 
după cum nu poate fi bucurie şi fericire în afara 
lui împreună..., ci doar durere, durere de A FI. 
După cum am văzut, însă, în ultimă instanţă nu 
ține decât de mine, de atitudinea mea — a fi Eu 
cel care primeşte şi nu a cere, a aştepta mereu de 
la ceilalți. Dar, ca să pot primi pe Celălalt, mai 
întâi trebuie să mă pot primi pe Mine cu toate ale 
mele, cu toate adâncimile mizeriei mele, cu tot 
ceea ce nu doresc să am sau nu doresc să nu am. 
Adică, mai întâi mă voi îmbrățişa pe mine, mă voi 

strânge în brațe pe de-a întregul, cu totul, dacă 
nimeni nu poate sau nu cred că poate face acest 
lucru. Apoi, în urma acestei experimentări, voi 
putea cu adevărat să-mi deschid larg braţele către 
Celălalt. Căci, dacă n-am fost niciodată primit aşa 
cum sunt, dacă eu nu primesc ceea ce este al 
meu, dar nu-l vreau la mine, nu-mi pot închipui 
că altul ar putea. Mai mult, dacă eu nu pot face 
acest lucru cu mine, cum pot să cred că aş putea 
face acest lucru cu altul într-un mod real, 
autentic şi nu de fațadă sau pentru a-mi creşte 
valoarea în proprii mei ochi sau în ai Celuilalt. 

Aşteptarea nu crează decât o cumplită 
presiune de timp, de fapt o împuţinare de timp, 
precum şi de loc — mă sufoc în aşteptare şi încep 
să mă zbat pentru a nu mă pierde, căci eu sunt 
timpul.  Zbaterea aceasta datorită  resimțirii 
împuţinării de sine se numeşte nerăbdare. 

Simt nerăbdare atunci când fug îngrozit de 
mine însumi (de Eul-Golul-Neantul) — grăbit spre a 
apuca să trăiesc, spre a culege cât mai grabnic 
ceea ce consider / se consideră mai valoros, 
terorizat de frica că nu mai apuc să am ce este 
mai important — voi fi obsedat de acumularea de 
proprietăți: de ceea ce-mi este propriu (cf. 
proprium la G. W. Allport) -— voi dezvolta o 
„personalitate”; voi simţi plictiseală atunci când, 
întors cu fața spre neantul Persoanei mele voi 
resimți pustietatea şi fascinat de absolutul 
acesteia, voi rămâne aşa cu spatele la lume, la 
viaţă, într-o durere surdă, deci într-o viață surdă, 

închis în mine însumi, în propriile mele fantasme 
despre mine ca proprium interior, ca Sine, ca o 
umplere-acoperire a Eului-Golului-Neantului. În 
chiar această Conştienţă de Eu stă chiar Timpul, 
Limitarea, Granița — simt că mă aflu singur între 
Absolut şi Infinit, între Persoană şi Lume, între 
Nefiinţă şi Fiinţă, strivit şi îngrozit de absolutul 
uneia şi infinitul celeilalte mă simt nimicit, 
eventual doar o graniță, doar o barieră, o 
diferență, o dungă tăioasă rezultată din contrastul 
absolut dintre Întunericul absolut al Persoanei şi 
Lumina orbitoare a Lumii, a Vieţii, a întâlnirii cu 
Ceilalţi. Toate acestea îmi apar aşa pentru că 
încep să am conştiența de Eu abia la graniță, în 
contact, în durere. De aici, viața doare, sunt 
vulnerabil în fața ei şi fie mă retrag, mutând 
granița undeva cât mai adânc, fie mă apăr cu 
înverşunare, ridicând ziduri uriaşe între mine şi 
ceilalți. Sau, în durere, când mă simt mai mult, 
când iau act de faptul că Sunt, că Sunt Eu şi 
privindu-l din „lumea lui a avea”, nu-l văd ca 
Persoana-Absolutul-Libertatea, ci ca  Neantul- 
nimicirea, ca  Golul-Întunericul nesfârşit, ca 
Marele Nimic din spatele, din adâncurile Fiinţei 
mele sau ca ceva negru şi rece, atunci simt 
groază, atunci trăiesc ceea ce Heidegger numeşte 
„angoasa neantului”, dar care nu apare în fața 
Fiinţei văzută ca Neant aşa cum credea el, ci în 
fața Persoanei, a Libertăţii Absolute, a „libertăţii 
increate”. 

Groaza aceasta de Nimic (angoasa neantului) 
fie mă face s-o iau la goană şi să nu mă mai 
opresc niciodată din alergat, fie mă las cuprins de 
Nimic, mă las să cad în Hăul fără fund. Dar Eu 
sunt granița şi oriîncotro alerg, hăul este imediat 
în spatele meu: dacă mă opresc, mă ajunge; dacă 
intorc capul, voi ameți şi voi cădea... în el. Astfel, 
Hăul fiind de fapt Persoana-Eul-Libertatea, prin 
această fugă, nu voi simți niciodată că mă 
regăsesc, că mă am, că mă simt, că simt, că sunt, 
nu mă voi ajunge niciodată, nu mă voi simți 
niciodată liber, nu mă voi simţi niciodată Eu. Am, 
însă, o foame nestăvilită de toate acestea, dar îmi 
este groază de tot ceea ce înseamnă ele văzute de 
mine din perspectiva lumii lui a avea - Eul-Golul- 
Neantul. A mă uita în spate, înseamnă a mă frâna 
din viteză şi a intra în profunzimi, ori acest lucru 
mi-l interzic cu desăvârşire, chiar mă zbat să ies 
din aşa ceva atunci când vreun nesocotit mă trage 
într-acolo. 

Nesimțindu-mă că mă am şi nesimțind că 
sunt Persoană, dar având nevoia fundamentală de 
a simți, de a fi Eu cumva, voi duce război la 
graniță, voi impinge granițele cât mai departe, voi 
cuceri, voi construi, mă voi construi, mă voi 
dezvolta... ca Personalitate. 


...] 


Personalitatea - concept ce defineşte o anumită 
stare de a fi a condiției de a fi generată de 
conştiența de sine a lui Eu. 

— este o intenție fie explicită sau implicită de a 
intra în relație, de aflare în comunicare. Această 
intenţie, însă, se manifestă vizavi de celălalt. 
Vizavi — adică nu neapărat comunicare. 

Celălalt = nu neapărat un Tu. 

Fie din incapacitatea trăirii lui Tu sau 
necunoaşterea necesității acestei trăiri, Tu este 
substituit fie de comunitate (restrânsă, extinsă), 
fie de un altul (cu status expectat sau admirat), fie 
de Sine (real sau fals, ideal). 

Intenţia de a intra în relaţie este, deci, 
direcționată spre o non-relație — adică se 
urmăreşte „implinirea”, satisfacerea lui Eu cu, 
prin şi pentru Eu. Cu alte cuvinte, personalitatea 
defineşte o stare de a fi a ființei umane aflată în 
afirmare de Sine (probabil ca urmare, ca recul la o 
traumă a negării de sine). 

Afirmarea de Sine — tinde să spună „Da” lui 
Eu şi „Nu” Celuilalt (aici, în sensul de Tu). Această 
afirmare are aici un sens peiorativ - nu este vorba 
atât de afirmare de sine cât de negare de Tu. 

— deci, relevarea lui Eu se produce prin negarea 
de Celălalt, devenind astfel o impunere de Sine. 

Impunerea de Sine este un act agresiv, 
exocentric ce crează în anumite contexte sociale 
clivaje nu numai în comunicare, ci şi defecţiuni în 
procesul informațional [|...] 

A) Reuşita unei impuneri de Sine crează o 
satisfacție specifică celui ce învinge într-o luptă. 
Satisfacția este caracterizată, deci, de o stare de 
biruință, de a pune bir, de a supune (a pune sub) 

— adică de a te afla deasupra, a putea vedea ce se 
întâmplă, a prevedea, a ţine în frâu - a stăpâni, a 
deține controlul, a fi puternic. Starea de biruinţă 
aduce sau speră să aducă o valorizare (o achiziţie, 
un a avea, o umplere a vidului de a avea din Eu) 
prin sentimentul de a fi plin (de Sine) ca substitut 
al simțământului de împlinire (bucuria aflării în 
relația Eu - Tu). Starea de biruință generează o 
valorizare de Sine în Sine, o autovalorizare - un 
autoerotism. 

Când celălalt nu participă la această 
valorizare, Sinele se simte ori frustrat şi va acționa 
în compensarea acestei lipse, ori neînțeles şi va 
încerca să impună să fie înțeles sau se va depărta 
— în-singurătate. 

Când celălalt „participă”, Eul va trăi în iluzia 
împlinirii sale ca persoană. 

Această iluzie este relativă în timp, pentru că 
orice nevalorizare ulterioară a Sinelui va produce 
o criză a „personalităţii” şi va determina individul 
să se depărteze de şi să-şi creeze un parti-zanat al 
propriei personalități. Acest partizanat nu 
reprezintă altceva decât o izolare partidică de 
grup. Această izolare nu crează neapărat 
sentimentul de singurătate (în majoritatea 
cazurilor da). 

Singurătatea, faptul de a te simți singur, 
aici, s-ar manifesta atunci când grupul ar fi privat 
la rândul său de o susținere exterioară şi ar fi 
izolat d.p.d.v. accepţional. În acest caz, grupul s- 
ar manifesta ca o entitate, iar conştiența de Eu 

(Eu sunt singur) va fi înlocuită de Noi (Noi suntem 
singuri). O familie, un grup, o clasă socială, o 
națiune poate deveni „singură” ca efect al actului 
de izolare (fizică, socio-economică, politico-militară 
etc.). Dar, apariția singurătăţii ca „sentiment”, ca 
o „senzație” la membrii unei familii, grup, clasă 
socială, naţiune este dependentă de sistemizarea 
acestora, de reducerea membrilor la gradul de 
elemente, la numitor comun = deci, 
omogenizarea, reducerea  individualului, a 
diferitului sau neconsiderarea acestuia ca scop în 
sine, ci ca mijloc pentru existența întregului. Cu 
alte cuvinte, unitatea până la omogenizare, 
dobândirea identității personale prin sentimentul 
de a-parte-nenţă face ca grupul să se organizeze şi 
să funcționeze pe principii sistemice. Astfel, dacă 
întregul se va „simţi” singur (suntem singuri 
„impreună”), el, ca parte, se va simţi în consecinţă 
chiar dacă la nivelul său de element acest 
sentiment nu are fundamentare „obiectivă”. 

Poate exista în locul acestui sentiment de 
singurătate un complex de derivate care să 
exprime de fapt tot singularul: unicitate, 
originalitate, martiraj, apostolat, elitism; precum 
şi nevoia exprimată în intenția de impunere a 
caracteristicilor grupului prin elita sa — adică, prin 
proto-tipuri, prin ideal-tipuri, prin elementele cu 
cea mai mică diferenţiere personală 
(personalitățile  hrănite în acest partizanat). 
Această stare de lucruri este o stare de a fi 
psihosocială, un fenomen psihosocial ce generează 

o întreagă serie, un lanț fenomenal cu efecte 
destructurante sau structurante, dar patologice la 
nivel macro şi micro. 


B) Nereuşita unei impuneri de sine va crea 
personalității un complex de afirmare. 

Complexul de afirmare, atunci când 
nereuşita urmează unei frecvențe mai mari de 
nereuşite decât reuşite, va determina individul, pe 
de o parte, în sensul transformării imaginii de 
Sine şi, pe de alta, în sensul transformării 
imaginii lumii (Celuilalt). 

a) Transformarea imaginii de Sine se 
realizează, fie vizavi de imaginea de Eu pe care o 
are Celălalt, fie în funcţie de cea proiectată (Sinele 
dezirabil). Această transformare crează o senzație 
dureroasă resimțită ca pierdere a Sensului de Sine 
- a rostului de a fi, de a exista, de a acta. În 
această stare, Celălalt apare ca fără interes, iar 
Sinele ca străin. Însingurarea apare aici în forma 
sa cea mai alienantă. Îndepărtarea de lume 
(Celălalt) semnifică o îndepărtare, o autoizolare 
psihosocială până la automarginalizare; 
îndepărtarea de Sine semnifică o scindare în 
nucleul psihismului uman. 

b) Transformarea imaginii lumii (Celuilalt) se 
realizează nu numai la nivel epistemologic, ci şi 
afectiv - acesta fiind primul nivel în care sensul 
atitudinii se schimbă. 

Atitudinea față de lume devine nu atât 
numai una față de ceva străin şi neînțeles, cât 

una față de ceva nerealizabil (referitor la acțiuni), 
la care nu se poate ajunge (referitor la lucruri, 
situații), determinând atitudini de respingere 
epistemologică a lumii (Celălalt), atitudini ofensiv- 
defensive. 

lia] 

La această stare de a fi (îndepărtat) ființa 
umană ajunge în mod autonom sau dependent de 
celălalt. 

Când ajunge îndepărtat dependent de 
celălalt (comunitate, grup etc.), cum ar fi exilare, 
privare de libertate, îndepărtarea va fi mijloc de 
însingurare. 

Când ajunge îndepărtat în mod autonom (la 
nivel individual sau de comunitate - enclave) — 
autoîndepărtare de lume, individual sau în grup, 
de anumite componente ale vieţii în societate 
(mentalități şi / sau relaţii), atunci însingurarea 
va fi mijloc de izolare. 


Tipuri de izolare (mijloace de izolare): 


Independent de celălalt 
a) De lume: 
Entităţi individuale 
- pustnici (sihaşri) 
- singuratici (solitari, asociali) 
- rebeli (antisociali) 
Entităţi de grup 
Comunitate 
— monahism (comunitar) 


PAȚA 


— enclave etnice, religioase etc 


b) de anumite componente ale vieţii sociale 
Entităţi individuale 

- nonconformişti 

- automarginalizați (extremişti) 
Entităţi de grup 

— comunități etnice, religioase 

— organizaţii oculte, criminale 


Dependent de celălalt 

Entităţi individuale/ de grup 

Prin: 
- exilare forțată 
— privare de libertate 
— embargo 
— relativizarea nivelului de trai 
— poate determina: reducerea puterii de 
consumare a comunicaţiilor (informaţiilor) şi a 
comunicării — şi astfel, poate conduce la 
reducerea relațiilor interindividuale: se măresc 
distanțele şi-n consecință disonanţele afective 
şi cognitive dintre indivizi. 


...] 


„Însingurarea” sihaştrilor, ca mijloc 
individual de izolare independent de celălalt şi a 
monahilor, ca mijloc de izolare în grup 
independent de celălalt operează o „îndepărtare” 
de Celălalt (lume în ansamblu, în sensul 
impersonal pe care-l precizează M. Buber) şi în 

acelaşi timp o apropiere de Tu-ul Absolut al 
Persoanei  Dumnezeeşti.  Înstrăinându-se de 
lucrurile şi sensurile lumeşti se va crea o stare de 
vacuitate relațională ce va oferi, însă, spațiul în 
care tensiunea atracției către sensurile şi 
Persoanele Dumnezeeşti să se poată produce, 
înfiripându-se astfel o relație directă Om- 
Dumnezeu. Prin aceasta, ei caută o aflare reală în 
Persoană şi nu o afirmare ca personalitate, 
punând bazele unei atitudini personologice față de 
lume. Atitudinea personologică vizează absolutul 
şi unicitatea în comunitate. 


Eu sunt singur, dar mă revărs spre ființa din 
fața mea pentru a mă întâlni cu Tu şi a fi astfel 
împreună, în bucurie. 

Dragostea este  revărsare de viață în 
întâlnirea lui Eu cu Tu. 


iz] 


În-Sine-gurare  în-de-părt-are de 


SMistica creştină ortodoxă este, am putea 
spune, personologică. De altfel şi apelația către 
toate elementele universului, vii sau nevii, este 
personală: „Munte, ridică-te şi sări în mare”. 


5 Acest paragraf şi următoarele au fost publicate într-o formă uşor 
modificată în „William Blake şi Sensul Creaţiei în Mistica Intelectuală 
Europeană” - Studiu introductiv şi note de Mihai A. Stroe şi Gabriel 
Forfotă la CĂRȚILE PROFETICE - Cei Patru Zoa, Ed. INSTITUTUL 
EUROPEAN, laşi, 1998, pp. 44-45, 125-126 (n.a. 2006) 


29 


Se face distincție între persoană şi ființă 
„Cele Trei Persoane Dumnezeeşti De-O-Fiinţă” — o 
singură ființă şi trei persoane. 

La nivelul făpturii umane se distinge Treimea 
cea după Chipul Treimii Dumnezeeşti: Chipul- 
Iubirea-Eul-Conştiința-Sufletul (Tatăl), Duhul- 
Dragostea-Memoria-Viul (Sf. Duh),  Spiritul- 
Dăruirea-Limbajul-Viaţa (Fiul). Chipul-Eul -— 
persoana din om, după Chipul Absolut al Tatălui, 
nimeni nu-l poate vedea. Ceea ce vedem este 
nimic, gol şi nici măcar atât. Singurul lucru pe 
care-l poate spune Tatăl despre El este ceea ce ia 
spus lui Moise: „Eu Sunt Cel ce Sunt”. Dacă nu 
vedem nimic, dacă nu vedem nici un chip, atunci 
ne în-chipu-im pe noi. Monahul Iosif Vrenie€ 
spune: „Dumnezeu este fără de părți şi neiîmpărțit; 
pentru că este şi fără de câtime; iar fără de câtime 
pentru că este şi fără de felurime; iar fără de 
felurime pentru că este singuratic; iar singuratic 
pentru că este şi fără de depărtări...”. Groaza 
omului în fața Golului e mare, nu poate suporta 
golul, lipsa de substanţă, nimicul, nici nu-l poate 
concepe măcar. „Când au cunoscut că sunt goi, 
sau acoperit...” Mintea umană poate suporta 
infinitul (grecii nici măcar atâta), dar Absolutul e 
de ne-conceput. Încercaţi să vă imaginaţi o lipsă 
totală a oricărei forme, definiri, limitări - imagini 
cât de vagi. Bine-nţeles că nu puteţi! Cum poţi să- 
ți imaginezi o nonimagine? De aceea, accesul către 


9 Despre Purcederea Duhului Sfânt, Ed. Pelerinul Român, Oradea, 
1993,p. 10-11 

Chip, unirea cu Dumnezeu, este prin calea 
Teologiei Apofatice, este o Taină, mai mult decât 
conştiinţă, înțelegere sau iluminare, este răpire, 
trebuie să te laşi pe de-a-ntregul răpirii lui 
Dumnezeu, să nu-l mai rezişti prin cunoştinţă şi 
rațiune, să te laşi Voiei Sale, să te încredințezi Lui, 
trebuie să fii de acord întru-totul să te laşi — 
similar cu a-L lăsa să intre, cu a-L primi („Stau la 
uşă şi bat...”). 

Cunoaşterea nu poate cuprinde Absolutul şi 
atunci şi-l face asemenea sieşi — golul văzut / 
nevăzut este umplut cu Sine, cu ce este Al Meu, 
cu ceea ce consider că am mai specific, mai intim 
- oricum, că AM, este de natură substanțială şi 
pot înțelege, cunoaşte. 

Dar, Lumea Spiritului este în cel mai 
lăuntric lăcaş, dincolo de tot interiorul Sinelui. 
Ceea ce simțim al nostru este înăuntru. Lumea 
lumească este o proiecţie a lăuntricului în interior. 
Fiind dincolo de „Al Mevw”, Spiritul este simţit nu 
ca lăuntric, ci ca exterior: lumea lumească. 

Dumnezeu a creat o Lume Spirituală şi nu 
una lumească, căci ce e Duh Duh naşte, ce e 
Spirit către Spirit se îndreaptă. Tărâna Domnului 
nu este putreziciunea lumii lumeşti, ci Harul- 
Energiile-Necreate, Trupul Domnului: LUMINA- 
DUMNEZEIREA. 

De aceea căderea s-a petrecut în Spirit, 
atunci când acesta a vrut să-L cunoască pe 
Dumnezeu, când a cunoscut că Dumnezeu este în 
afara sa. Astfel, Spiritul a căzut în adânc de sine 

ca unic al său, ca îndepărtare în sine de 
Dumnezeu, de propriul IZVOR. 

Sinele este interiorizare, îndepărtare-in-sine- 
gurare. Astfel că ceea ce numim noi „al meu” nu 
ne este cel mai aproape, ci cel mai îndepărtat. 
Când am căzut în Sine, ne-am şi în-sinegurat, ne- 
am îndepărtat de Cel Ce ne Este Cel mai aproape: 
Lăuntricul, Cel Ce se arată în ascuns. În ascuns, 
pentru că nevăzut, ascuns ne este nouă acum, 
când lăuntric ne simțim numai pe noi. „În Sinele” 
a rupt lumea spirituală a Lăuntricului într-o 
multitudine de egouri. Căderea în adânc de sine 
este o cădere în ego-ism, în adâncul cel mai 
exterior. 

Este adevărat că lumea lumească poartă în sine 
durerea căderii, fiind ea însăşi semnul căderii 
spirituale, dar nu este Divinitatea cea care cade în 
lumesc (conform concepţiei de imanență în 
panteism), ci lumescul este semnul, urma căderii 
Omului, a îngerului-demon. Totuşi, lumea lumească 
nu este doar semn al căderii Spiritului (a îndepărtării 
de Persoană - Chipul-lubirea-Eul-Conştiinţa-Sufletul 
şi adâncirii în Sine, în personalitate”), ci şi urmă a 


7 Definesc personalitate ceea ce face omul cu sine, din sine, pentru sine — adică, 
cu ce are, consideră sau speră să aibă; accentul cade pe ce are şi nu pe Cine 
este, pe satisfacție şi nu pe împlinire, pe scop şi nu pe sens, pe umplere a golului 
de sine, considerând asta o dezvoltare de sine, de personalitate, bine definită — 
de unde tipologiile —, eventual desăvârşită, adică sinele este bine umplut, sațiat, 
ticsit. Personalitatea poate fi descrisă, bine-nţeles după acest conținut acumulat 
din lume şi dorințe, din durere şi frică, din ce este şi ce vrea să fie — într-un 
cuvânt, după conținutul substanţei sale acumulate şi a-propriate ca o încercare 
de pansare a durerii de A Fi doar Eu singur, paradoxal, interpunând acest 
conținut de sine prin afirmare de sine, prin de-limitare — negare între Eu şi Tu. 

mişcărilor Spiritului (după Părintele Ghelasie, 
mişcare de mişcare de spirit, limbaj, dar profanizarea 
limbajului sacru de Spirit; după Berdiaev, lumea 
aceasta este unideterminată de cealaltă, este semn al 
celeilalte3) ca act creator. Noi nu mai putem vedea 
Spiritul lăuntric; vedem doar în-depărtarea noastră, 
în obiect-ivare, în lumesc. 

Semnul, urma pe care o vedem noi este 
rezultatul actului de cunoaştere, de obiect-ivare. 
Spiritul este viața, deci spiritul Este. Când vrem 
să cunoaştem spiritul ca pe ceva din afara 
noastră, şi ne în-depărtăm (ne în-sine-gurăm) de 
El, nu facem altceva decât să-L obiect-ivăm; de 
fapt noi devenim obiect-ivi (acest lucru fiind, 
culmea, idealul nostru epistemplogic). Cu alte 
cuvinte, când ne îndepărtăm de Spirit ne 
îndepărtăm de Cel Ce Este, de Viaţă, şi murim, 
căci NIHIL EST SINE DEO. 


iai 


Singuratic — individ care se găseşte în starea de a 
se întregi sau dezintegra ca persoană 


— fiind în relație doar cu Sine-le 
— fiind în afara vreunei relaţii, nici cu Sinele 


generează două atitudini faţă de lume şi Sine: 


5 Nicolai Berdiaev, Adevăr şi Revelaţie, Ed. de Vest, 1993, iar în 
Spirit şi libertate, Paideia, Bucureşti, 1996, p. 43 spune în 
mod explicit: “tot ce este exterior nu este decât simbolul a ce 
este lăuntric. Însăşi materia nu este decât <simbolizarea> 
stărilor interioare din lumea spirituală” (n.a. 2006). 


33 


1. detaşare 
2. relaționare 


(1) obiectivare a lumii şi a sa - alienare 
subiectuală 

(2) — subiectivare - personificare a lumii şi a sa — 
întregire de persoană 


Congştientizarea solitudinii 


1) Asumare de condiție prin acceptare pasivă 
(luciditate pesimistă — resemnare) 

2) Asumare de condiţie prin acceptare activă 
tinzând spre depăşire de condiție 
(conştientizare hermeneutică — cu sens) 


Solitudinea - un simptom al lipsei de relație? 
(patologie, refugiu, tot) 


Solitudinea - reacţie existenţială de căutare de 
sens? 


— Sensul este întotdeauna de natură 
transcedentală (dincolo de cel cuprins de 
sens) 

- Conştienţța singurătăţii (solitudinii)  — 
paradoxal, conştientizarea lipsei sensului în 
lucruri şi inconştientizarea transcendențţei 
acestuia în relație 

Fericirea: 
Libertatea de A Fi în Durere, în Singurătate 
pentru a te putea bucura împreună 


POEM ALB 


Singurătate: lumină 
albă, lucitoare; 


Grădină unde înverzesc 
pietrele sufletului meu; 


Sfâşietoare dulceaţă într-o 
dimineaţă oarecare. 


Singurătate — nostalgia comuniunii şi revolta 
contra acesteia 


"A Fi Singur sau a nu fi 
A te simți sau a nu te simți singur 
A Te simţi — a simți 


Ontologic Omul se simte. 

O parte din acest simtământ este preluat de 
a simţi — adică de datele pe care experienţial sau 
experimental viața interioară sau exterioară a 
omului le introduce în spaţiul său ființial- 
conştient. 


9 Acest paragraf şi următoarele au fost publicate într-o formă uşor 
modificată în „William Blake şi Sensul Creaţiei în Mistica Intelectuală 
Europeană” - Studiu introductiv şi note de Mihai A. Stroe şi Gabriel 
Forfotă la CĂRȚILE PROFETICE - Cei Patru Zoa, Ed. INSTITUTUL 
EUROPEAN, laşi, 1998, pp.45 - 51 (n.a. 2006). 

Când OMUL SE SIMIE, el are conştiența 
ființei sale —- SIMTE că e EL, în acelaşi timp 
apărându-i ca o nevoie simţirea lui TU. 

Simţirea lui Tu ţine de a simți, de unde 
nerelevanța ontologică a acesteia. Această 
nerelevanță crează senzația că numai EU are 
contingență ontologică. De aici extrapolarea EU- 
lui personal într-unul universal, pe de o parte, şi 
într-unul  egocentrizat, pe de alta. Această 
extrapolare induce o anumită atitudine de a-L 
simți pe TU ca pe un EU de natura celui 
extrapolat, adică printr-o cunoaştere obiectuală. 

Cunoaşterea obiectuală îl transformă pe TU 
în EU ca obiect al cunoaşterii lui EU-subiect, 
care, prin reflexie-introiectare-obiectivare- 
depărtare-de-sine, devine, şi acesta, EU-obiect- 
cunoscător. Deci, tendința lui EU-subiect-de- 
cunoaştere-obiectuală elimină aproape total 
contingența ontologică a lui EU şi creşte nevoia 
acestuia de a fi cunoscut obiectual de către alte 
EU-uri exact aşa cum se cunoaşte el. 
Imposibilitatea cunoaşterii lui EU de către 
celelalte Eu-uri decurge din faptul că Eul nu doar 
se cunoaşte pe sine, ci SE şi SIMTE în cât de 
mică măsură. Această mică măsură, însă, creează 
senzația că nici un alt EU, oricât l-ar cunoaşte 
(obiectual), nu-l va percepe „cu adevărat” („nu mă 
cunoaşte cu adevărat”). Acest „cu adevărat” este 
dat de SE SIMTE - ceea ce delimitează o situație 

limită specifică, caracterizată prin procepţia!” lui 
EU că este „neînţeles”. Neințelegerea lui EU de 
către nici un alt EU conduce la părerea că numai 
EU (el) SE SIMTE (ceea ce corespunde realităţii). 
Dar această situaţie, de „numai EU”, dă naştere 
nu numai sentimentului de singularitate, dar şi 
aceluia de singurătate. 

Nu totdeauna se manifestă această stare 
psihică de nerelevanţă ontologică a lui Tu (ceea ce 
creează tragicul sentiment al  înstrăinării- 
îndepărtării). În foarte puţine cazuri, Tu 
împrumută din relevanța ontologică a lui EU. 
Acest împrumut se realizează dinspre EU către TU 
şi apare ca o necesitate pentru a satisface nevoia 
de a-L simți pe TU. Dar a-L simți pe TU, cum am 
văzut ţine de a simți (de unde nerelevanța 
ontologică) — de aceea acest împrumut. Împrumutul 


10 cf. G.wW. Allport, Structura şi Dezvoltarea Personalităţii, 


Ed. Didactică şi Pedagogică, Bucureşti, 1991, p. 267 şi urm,., 
psihicul uman lucrează nu cu percepții simple (senzaţie plus 
semnificație), ci cu procepţii (termen împrumutat de la 
filosoful Justus Buchler), representând dispoziţii vizavi de 
lume  (inerior, exterior) structurate cultural (răspunsuri 
preformate şi internalizate) şi <stiluri> cognitive, dispoziţii 
personale, ca atitudini, modalități de relaționare afectivă şi 
cognitivă. Similară procepţiei, apercepţia este definită de 
Jung ca fiind un produs psihic prin care un conținut nou 
este ataşat unor conținuturi asemănătoare deja existente 
(<seturile> la Allport), fie prin mecanismul introiecţiei, fie 
prin cel al proiecției, în aşa fel încît să poată fi considerat 
înțeles, sesizat sau clar desemnat. 

este de fapt o proiecție!! a EU-lui: îl percep pe TU 
ca şi pe EU. 

Încercarea de a trece de la MĂ SIMT la TE 
SIMT apare ca o revoluție în evoluția atitudinii 
ființiale umane (ea poate fi surprinsă în 
ontogeneza unei persoane, precum şi în evoluția 
comunității umane - mai evident în evoluția 
limbii). Această încercare de percepere a lui TU ca 
şi pe EU nu ţine nici ea de SE SIMTE, dar nici de 
a simţi, ci este o prelungire a EU-lui asupra lui TU 
în virtutea nevoii de a-l simți pe TU, precum şi 
dintr-o încercare de a rezolva neajunsurile 
cunoaşterii obiectuale (salvarea conştientă a lui 
EU). Această prelungire este un simplu artificiu 
cognitiv care, însă, îl păstrează pe EU în iluzia 
unei funcțiuni organice. 

Funcțiunea organică, însă, nu poate fi 
subsumată de cea mentală - în sensul că 
funcțiunea organică constituie  concretețea, 
autenticitatea ființială (ceea ce relevă ontologicul), 
iar funcția mentală este pur cognitivă, de natură 
reflexivă (sau specializarea sa excesivă în această 


air peace Jung, Tipuri psihologice, Humanitas, Bucureşti. 


1997, pp. 496-497, pentru a putea fi înțeles, un obiect sau 
fenomen nou este <apropiat> de subiect, astfel încât să se 
nască o relație intimă, cu alte cuvinte, obiectul/fenomenul 
este adus în zona subiectivă, fapt care a primit numele de 
intro-iecție; prin pro-iecţie, în schimb, subiectul separă de 
sine un conținut, de pildă un sentiment, şi îl transferă în 
obiect, pe care îl însuflețeşte astfel şi îl atrage în sfera sa 
subiectivă. Cu alte cuvinte, subiectul îşi obiectualizează o 
parte, individualizând-o, pentru a putea fi astfel analogă 
acelui obiect care trebuie înțeles (n.a. 2006). 

direcție a ajuns să o identifice cu). Acest lucru se 
poate reformula astfel: funcțiunea organică ţine de 
„a fi”, funcțiunea mentală ţine de „a şti” ceea ce „a 
fi”. 

Funcțiunea organică şi funcțiunea mentală 
nu pot fi despărțite într-o relaţie ontologică de tip 
integral. Funcțiunea organică fără funcțiunea 
mentală rămâne în inconştiență. Funcțiunea 
mentală fără funcțiunea organică este o 
inconştiență cu iluzia conştienței sau chiar a 
conştiinţei. 

Această iluzie a funcțiunii organice în care 
este păstrat EUL nu poate fi permanentă, 
funcțiunea mentală neputând suplini autenticitatea 
acesteia (acest lucru se datorează faptului că se 
simte nu poate fi total distrus, omis, acoperit, uitat) 
— de unde apar perioade limită, de criză, ce pot 
pune în pericol nu numai funcționarea iluziei dar şi 
echilibrul funcțiunii mentale ca atare (în aceste 
momente pot apărea, în funcție de raportul 
conținut al funcțiunii mentale - conţinut al 
conjuncturilor / situațiilor, accese ale singurătăţii). 

Deci percepţia lui TU ca pe EU nu rezolvă 
nevoia lui a-l simți pe TU pentru că este vorba aici 
de o specificitate personală şi nu despre o 
identitate de mod (numai persoana are caracter 
ontologic). Prelungirea-egalizarea individualizează 
şi nu personalizează. În egalizare Tu-ul este un alt 
EU, nu acelaşi, dar tot un EU, nu un TU. Pe TU îl 
caracterizează unicitatea ca şi pe EU - unicul îi 
relevă o realitate ontologică. 

Paradoxal, relevarea lui EU (EU SE SIMTE), 
în modul cel mai profund, se realizează în funcție 
de TU. EUL ÎL SIMTE pe TU numai în funcţie de 
TU prin EU, adică prin modul său de comunicare. 
Spunem „în funcție de TU” în sensul „numai acel 
TU”; spunem „prin EU” înțelegând prin aceasta că 
modul de comunicare trebuie să aibă cuprindere 
ontologică. 

Pentru a avea cuprindere ontologică, 
conținutul comunicării nu trebuie să fie 
condiționat. Cu alte cuvinte, această comunicare 
nu trebuie să răspundă la întrebări ca de ce, cum, 
cât, încotro etc., şi nici să cuprindă în conținut 
date despre cum în mod obişnuit o face 
comunicarea informaţională. 

Datorită complicării limbajului şi a 
exageratei tendințe informaţionale, conţinutul 
comunicării afective este din ce în ce mai 
impregnat de aceste date despre - în acest caz, să 
spunem, despre te iubesc. Noi spunem te iubesc 
(de ce, pentru că, cât etc.), într-o îngrozitoare 
tendință gnostică alienantă. Astfel, comunicarea 
afectivă devine din ce în ce mai puţin comunicare 
de trăire şi din ce în ce mai mult comunicare 
informaţională. 

"2Dar, cum să iubim pe cineva fără să-l 
cunoaştem? 


12 Acest paragraf şi următorul au fost ulterior (februarie-martie 1997) 
dezvoltate într-un articol — AFIRMAŢIA CA SACROTERAPIE, unde am 
încercat să abordez dintr-un punct de vedere foarte personal, dar 
partinic concepţiei Misticii Creştine Ortodoxe, problematica Întâlnirii, 
a „Da”-ului creator de Relaţie, de Viaţă (n.a. 2006). 

Ca să iubim pe cineva trebuie mai întâi să 
existe, adică să se afle în fața noastră, Să Fie 
Cineva. Acest lucru ar implica, conform 
comunicării informaționale, o cunoaştere. Şi 
aceasta pentru că, în acel moment, am lua act 
de necunoaşterea lui (lipsa de date despre) şi, 
deci, am purcede la cunoaşterea sa. 
Cunoaşterea sa ar conduce la necunoaşterea 
lui datorită diverselor „date despre” ce, ca 
ştiinţă despre el, ne-ar arăta ceea ce este şi nu 
Cine este. „Cine” va fi înlocuit cu „ce”, cu 
ştiința-cunoaşterea-necunoaşterea-negarea lui. 
De câte ori miracolul se implineşte şi Cineva se 
află în fața noastră, suficient pentru a-l iubi, 
noi spunem „nu-l cunosc” şi atunci începe 
cunoaşterea: să vedem dacă e bun sau rău, 
prost sau deştept, dacă e sau nu ca noi etc. Nu 
putem pricepe că nu putem iubi „ceva”, ci pe 
„Cineva”, că „Cineva” se află dincolo sau 
deasupra a „ceva”, că „ceva” este golul din 
„Cineva” şi că este inutil a cunoaşte vidul- 
negația-golul pentru a iubi. Uneori găsim în 
golul „Cuiva” „ceva” ce credem că „merită” 
iubit, ca şi cum l-am putea iubi pe „merită”. 
Alteori, credem că, dincolo de toate aparențele, 
oamenii sunt în esenţă buni şi în concluzie 
„trebuie” iubiţi. De fapt, nu vom iubi pe 
nimeni, ci ne vom comporta, în cel mai bun 
caz, conform „ideii de a iubi” justificată de 
„ceva”: bunătatea oamenilor. lubirea nu 
trebuie justificată de ceva, ci ea e cea care 

justifică. Justificarea ei este de fapt o 
afirmație,  lubirea fiind Afirmația prin 
excelență, DA-ul pentru întâlnirea cu Viaţa. 

„Dacă Dragoste nu am, nimic nu sunt”, 
spune Pavel, dar „Dragoste” nu se are, după 
cum ne-ar induce în eroare verbul, ci Flreşte 
întru Dăruire de proprie substanţă fiinţială, 
Persoanei Tăinuitului Tu, în Chip de Icoană A 
Iubirii. lubim când spunem „lu!”, când 
întrebăm „Cine eşti Tu?” şi nu „ce, cum eşti 
Tu?”. În momentul în care spunem „lu” ne 
aflăm în fața unei Persoane ca Persoană (ca 
Eu, ca Noi). Când spunem “ce, cum eşti Tu?” 
ne aflăm în fața a “ceva” ce trebuie cunoscut. 
Cunoaşterea relevă necunoaşterea-negaţia 
(ceva-ul) Persoanei, negând-o în acest fel. Aşa 
stând lucrurile, cum să iubeşti pe Cineva 
cunoscându-l-negându-l? 

Aflarea lui „Cine”, lui „Tu” în faţa ta este 
suficient pentru a-l iubi, restul (cunoaştere- 
negaţie) e nimic. 

În consecință, numai comunicarea de trăire 
poate avea cuprindere ontologică, în sensul că SE 
SIMTE “A F/'-ul lui EU (contingență ontologică). 
Contingența ontologică semnifică trăirea ființei lui 
EU, care, la rândul ei, naşte nevoia unei conştiinţe 
a lui EU. Aceasta din urmă (conştiinţa ontologică) 
nu se poate atinge decât prin TU (tot aşa cum 
conştiența lui EU se relevă în funcție de TU). 

Comunicarea de trăire, deci, nu se referă 


> 


niciodată la „ce”, ci la „cine”, esența acesteia 

constând în a comunica conţinutul „TE TRĂIESC” 
şi astfel pe „MĂ TRĂIESC”. 

Nevoia de conştință a lui EU emite 
întrebarea personală fundamentală: „CINE EŞTI 
TU?” 

Comunicarea de trăire se poate realiza 
numai în relație. Relaţia este funcțională prin 
întrebarea fundamentală „CINE EŞTI TU?” 

Momentul conştienţei ontologice constituie o 
cumpănă în calea spre atingerea conştiinţei 
ontologice (Persoana). În acest moment apare ca „o 
trezire”  conştiența iminenței  ontologice a 
singurătăţii (cu manifestarea sa ca suferință a 
singurătăţii — deci ca individualizare a sa sau ca 
personalizare a sa: aici avem tragedia). 

Conştiența iminenţei ontologice a singurătăţii 
se relevă omului ca o condiție firească a Firii 
Fiinţei, ca o conştiență a acestei condiţii, ca o 
luciditate diurnă a tragediei exprimate în dilema 
existențială ce ia naştere din paradoxul Persoană- 
Libertate o Fiinţă (Univers)-necesitate (natură, 
fire). 

Întrebarea fundamentală creează starea 
propice de punere în relaţie a lui EU cu TU. În 
relație, comunicarea de trăire devine funcțională, 
ceea ce formează, la rândul său, mediul pentru 
posibilitatea funcționării comunicării informaționale. 
Comunicarea informaţională are o natură limitată 
după conţinutul său pe când cea de trăire are o 
natură nelimitată după conținut, având caracter 
de permanenţă în situaţii optime. În comunicarea 

de trăire se ajunge la: EU Trăieşte pe TU, TU 


Trăieşte pe EU. 
Ca Fire, ca Este, ca Existenţă, ca Fiinţă, 
Omul este singuratic - e unu („căci numărul 


singuratic este”). Deci Firea, A Fi e una, fiind 
astfel singuratică. E singuratică, fiind căutare de 
EU, iar EU tinde să fie împlinire de Noi. 

Ca o conştiinţă, Persoana în sine se află 
dincolo de propria-i ființă. 

Persoana nu Fl-eşte!* întru Sine, ci întru 
Dincolo de Sine ca afirmare nu de Sine, ci de 
Celălalt întru cuprindere de asemănare. 

Tristețea singurătăţii constă în căutarea 
nesfârşită a EU-lui lui TU. 

CINE EŞTI TU? este nesfârşita întrebare a 
Ființei în trecere de Sine către CHIP-EUL- 
CONŞTIINŢA, ce nu se poate găsi în Sine, ci 
Dincolo, în Celălalt. 

Rezolvarea suferinței singurătăţii, ca o 
condiție firească a Firii Fiinţei, ca o Conştienţă a 
Sa, se află în Congştiința EU-lui numai prin trăirea 
lui TU. 


În limba română singur înlocuieşte 
pronumele personal. Acesta (pronumele personal) 
mai poate fi înlocuit de nume, dar doar la 


i, „A Fi-i” defineşte o perpetuă germinare a lui „Este”; ontogenetic „A 
Fi-i” este anterior şi generator al lui „a fi”, pentru că Persoana este 
izvor al Fiinţei. Figurativ, Persoana este flacăra lumânării în centrul 
căreia se află trupul lumânării ca Trup al Fiinţei hrănit şi nu topit de 
Flacăra Persoanei pentru că aceasta se hrăneşte din/prin oxigenul 
Relaţiei cu TU. 

persoana a Il-a şi a Ill-a singular şi respectiv 
plural, printr-o serie de nume. 

Se pare că, în evoluția limbii, numele a 
precedat pronumele. Numele numeşte, el pune în 
subiect atributul.  Potenţialitatea numelui se 
manifestă prin ceea ce atribuie, iar acest lucru 
apare ca un dat. Dat pe care îl imprimă numele. 
Astfel, numele are ca un conținut atributul, 
„nomen”-ul fiind în acest sens un „cognomen”. 
Prin nume cunoaştem fenomenul, faptul, făptura 
ce e numită. Numele semnifică, el este simbolul 
lingvistic al făpturii reale, purtător de sens al celui 
cuprins de sens (fenomen, fapt, făptură). Numele 
ține de sfera cognitivă, el arată esenţa, cu alte 
cuvinte ţine de a simți (deci de datele pe care 
numele le poate furniza spaţiului individual). 

În  Geneză, Creaţia este chemată să 
primească nume de la Împăratul ei —- Omul. Acest 
lucru nu arată altceva decât atitudinea logico- 
lingvistică despre nume, pe de o parte şi funcţia 
lui, pe de alta. 

Dar, numele are caracter limitat din punct 
de vedere ontologic. El nu relevă Persoana, o 
descrie doar în însuşirile sale comune. Spre 
deosebire de nume, pronumele a apărut ca trăire 
în relaţie. În dialogul Omului cu Divinitatea numai 
Dumnezeu poate spune EU Sunt CEL ce ESTE, 
Omul poate spune cel mult Doamne, TU Eşti CEL 
ce Eşti, eu, nici EU nu Sunt. 

La Dumnezeu, pronumele personal EU se 
relevă prin unicitatea absolută a Fiinţei Sale şi ca 

Fire (Dumnezeirea), dar şi ca Persoană (Treimea 
Persoanelor Dumnezeieşti). Relaţia Omului cu 
Dumnezeu este relația Celui Numit (chemat) de 
Dumnezeu cu Acesta, cu EUL ABSOLUT. 
Dumnezeu nu are Nume tocmai pentru că El stă 
deasupra oricărei substanţe, esențe, pentru că pe 
El nu-L poate defini nici o calitate, nici un atribut, 
deci nici un Nume nu-L poate cuprinde. În relaţie 
cu TU-UL ABSOLUT se relevă, se luminează EUL, 
calitatea de persoană a celui aflat în această 
relație. El (Omul) se află în această relație nu prin 
calitățile sale substanțiale, prin virtuțile sale 
comune, ci prin faptul că e el (EU), că e unic, 
unul, singur, că e o persoană. Personalul este 
relevat doar prin ființarea singularului. Nu Adam, 
Moise, Gabriel ş.a.m.d. vorbeşte cu Domnul, ci EU 
Adam, EU Moise, EU Gabriel vorbesc cu Domnul 
în mod direct de la EU la TU, de la Persoană la 
PERSOANĂ. 

Cu toate că personalul se relevă prin 
singularitate (prin faptul că e doar unul în lume 
aşa cum e, că e singur din punct de vedere 
ființial), acesta nu se poate întregi ca el (EU), ca 
esență a sa, ca persoană, decât vizavi de altă 
persoană, dar nu ca prezenţă alături, ci într-o 
relație. Deci nu grupul eu şi tu, ci Relaţia EU-TU. 
Grupul eu şi tu semnifică unul şi cu altul, Relaţia 
EU-TU semnifică doar Acela împreună numai cu 
Acelal€. 


14 Cf. Martin Buber, EU şi TU, Humanitas, Bucureşti, 1992 
46 


Paradoxul realităţii Persoanei apare deci, pe 
de o parte, ca singurătate ontologică şi, pe de altă 
parte, ca devenire întru comunicare interființială. 
Devenirea semnifică aici tendința Fiinţei de 
depăşire a sa (a ontologicului). Depăşirea Firii, a 
Fiinţei este o necesitate ontologică de împlinire, de 
aflare a Ei întru Persoană. Persoana, deci, este 
suprafirească, pe când Fiinţa este firească. În 
Persoană Fiinţa nu mai Fi-eşte, ci se află. Această 
aflare se petrece numai întru comunicarea 
interființială (aflarea în relaţie). 

O dată cu comunicarea, omul debutează cu o 
conştiență de sine (sau ajunge la aceasta). Acest 
lucru înseamnă conştientizarea sau surprinderea 
lucidă a firii Fiinţei, ceea ce conduce la 
conştientizarea singurătăţii  ontologice (Firea, 
Fiinţa e una; faptul că e una înseamnă că e 
singuratică). 

Conştientizarea singurătăţii  ontologice îi 
apare omului ca o stare, ca o condiție, ca un 
destin de nedepăşit, implacabil fundamentat în 
însuşi modul de A FI al Firii (umane, cosmice etc.), 
de unde expresiile „omul se naşte şi moare 
singur”, „omul e sortit să fie singur” etc. în 
concluzie, este vorba aici de un mod de A FI. 
Modul este specific unei condiţii de A FI. Deci, 
modul creează o stare. Un anumit mod de A Fi 
creează o anumită stare de A FI. 

Conştienţa esenței ontologice determină sau 
transpune omul într-o anumită condiție de A FI cu 

modalitățile sale de cunoaştere, trăire, simţire, ce 
creează spaţii psihice specifice: stări de A FI. 

Orice stare de A FI are un caracter inerţial, 
tinde să se reproducă. De aceea, depăşirea unei 
stări de A FI devine imposibil de realizat în cadrul 
aceluiaşi mod de A FI. Dacă schimbăm sau se 
schimbă un mod de A FI tot cu un modde AFI, 
nu se realizează decât o schimbare pe orizontală, 
ființând în continuare în aceeaşi condiție de A FI. 
De aici, rezultă imposibilitatea depăşirii condiţiei 
umane (pesimismul existenţial este exemplar în 
acest sens) sau iluzia depăgşirii condiţiei umane 
prin schimbarea modului de A FI (în mistica 
orientală, de exemplu, prin practicile din cadrul 
disciplinelor Yoga, Zen, Dao etc.). În cadrul 
acestor discipline nu se acţionează decât asupra 
realizării unor stări de A FI, fie ele chiar 
transformatoare. 

Depăşirea condiţiei (de A FI) creată de 
conştiența ontologică şi trecerea în supracondiție 
unde contrariile ar fi împăcate se realizează prin 
devenirea întru comunicare intrarelațională. 

Aflarea în această supracondiţie defineşte 
Persoana căreia îi sunt specifice Libertatea şi 
Iubirea, Unicitatea şi Absolutul. 

Devenirea se realizează în relația EU-TU prin 
depăşirea propriei Fiinţe, a Sinelui prin dăruire de 
Sine şi în primire de Celălalt. EU nu se spune, nu 
se descrie pe Sine, ci se dăruie pe Sine, ca trăire, 
lui TU, primindu-l în acelaşi timp pe acesta nu ca 


48 


informaţie despre TU, ci ca trăire, nu ca pe ce 
este, ci ca pe Cine este (ca Persoană). 

Dialogul intrarelaţional este singura cale de 
depăşire a acestei condiţii de A FI tragice care, 
altfel, nu poate împăca paradoxul Fiinţial. 


Argument pentru o Logoterapie!5 sacră şi 
o Grafoterapie! sacră 


15 pentru a nu se confunda cu alte concepte cu aceeaşi denumire (mă 
refer în special la Logoterapia lui V. E. Frankl), precizez că aici m-am 
referit la efectul transformator şi formator pe care îl poate avea rostirea 
şi rostuirea unor cuvinte, propoziţii, fraze care nu au doar o semnificație 
de context şi de referință, ci şi o semnificaţie cu sens pentru persoana 
concretă. Faptul că suntem ființe cuvântătoare se datorează faptului că 
suntem făcuți după Chipul şi Asemănarea Lui Dumnezeu, dar nu prin 
verbul „să fie...” ca toate celelalte făpturi, ci în urma unui Sfat 
Dumnezeesc „să facem...”, probabil „verbul” urmând să fie primit de 
Dumnezeu de la această făptură Asemenea Lui sub forma unui 
răspuns, ca act creator, venit din absoluta libertate lăsată acestuia 
conform credinţei lui N. A. Berdiaev. Răspunsul poate fi orice act liber 
consimțit, o rugăciune ce reprezintă o adevărată şi liberă chemare a lui 
Dumnezeu, poate fi orice cuvânt cu rost, exorcizator de sens, pe care îl 
adresăm seamănului şi prin aceasta devenind făuritor de relație de 
viață. Ideea funcției transfiguratoare a cuvântului o găsim: în cântarea 
liturgică, precum şi în toate rostirile Bisericii Creştine; în des-căntările 
babelor meştere de unde idea de legare-deslegare prin cuvânt şi „pe 
unde ţi-a ieşit cuvântul, pe acolo ţi-a ieşit şi sufletul”; o găsim mai nou 
în ideea părintelui Ghelasie de sacralizare sau mai bine spus de 
resacralizare a Limbajului ca re-cunoaşterere a Fiului; în anticul termen 
terpnos logos care definea după Platon un tratament oral prin care 
bolnavii erau introduşi într-o stare psihică aparte - sophrosyne — prin 
care s-ar fi obținut efecte tămăduitoare, folosit cu efecte mai mult sau 
mai puțin benefice în tratamentul bolnavilor în mai toate credinţele, 
religiile şi abordările medicale ale lumii — „l-am tămăduit cu leacuri şi o 
vorbă mai bună” exprimă dilema şi în acelaşi timp împăcarea celor două 
orientări în medicină, termen reluat în 1960 de Caycedo care, sub forma 
unei viziuni ştiinţifice, filozofice şi terapeutice elaborează sofrologia; în 
efectul benefic al „bolborosirii” unor texte sacre etc. (n.a. 1993, 2006) 

Sacră - pentru că cel ce este mobilul- 
vehicolul în involuţie/evoluţie a tot ceea ce este 
sacru dar şi profan în om este cuvântul. 

El  concentrează-cuprinde, concretizează, 
dezvăluie, purifică etc. atitudinea trăitoare a 
omului, eliberând-o de tot ceea ce nu Este (cum ar 
fi mişcări de minte în sine, tulburări afective ş.a.), 
pentru că, în esență, omul este o atitudine 
trăitoare. Omul-atitudine-trăitoare este 
„atitudina!” îndreptat, deschis spre creaţie. Deci, 
omul este o atitudine-trăitoare creativă. 

Însă esența creativă a acestuia nu se 
regăseşte cu adevărat în iluzia idealurilor- 
ideologiilor ori în psihismul afectelor sau în 
limbajul de „consumare” a „nevoilor”, ci în 
cuvântare, fie verbală sau grafică. 


La Grafoterapia reprezintă o metodă practică de a învăţa să te asculți pe 
tine însuți prin exprimarea în scris a oricărei impresii mai mult sau mai 
puţin conştientizate pe care o trăieşti în acel moment - un fel de jurnal 
de simţire şi reflexie. Caracteristic este lipsa unui scop, proiect, plan, 
compoziție a ceea ce se scrie, chiar a unui chef de a scrie. Te aşezi şi 
începi să scrii „n-am nici un chef să scriu...” şi scrii în continuare, 
indiferent dacă are vreo logică ceea ce scrii sau dacă repeți această 
propoziție încontinuu, timp de minimum 30 minute. Rezultatul este 
exprimarea în scris şi respectiv conştientizarea a ceea ce Vrei cu 
adevărat să spui, să arăţi, să fii etc., un fel de a lua act de ceea ce vrei. 
Uneori, se pot exprima cuvinte „inexprimabile” pentru persoana 
respectivă sau furia ca formă a agresivităţii inhibate. Alteori, se poate 
simţi şi dezvolta ca trăire actul spontan. În unele cazuri se pot resimți 
toate acestea la un loc. Poate fi considerat şi trăit ca un exercițiu de 
autocunoaştere, de aflare a ceea ce vrei şi astfel să ajungi la o cale de 
rescriere, făurire a propriului destin. Exercițiul poate fi făcut zilnic, la 
perioade mai mari sau doar în anumite momente de neliniști şi 
frământări, în momente de disperare etc. Este un fel de concretizare în 
cuvânt scris a ceva resimțit ca inexistent pentru tine anterior, dar 
semnificativ. 


50 


Prin cuvântare-cuvânt-verb („să fie”) a fost 
făcută Creaţia. Tot aşa asemănarea omului cu 
Dumnezeu se regăseşte în potenţialul creator al 
cuvântului. 

A nu se confunda cuvântarea cu vorbăria, cu 
uşurinţa unora în a vorbi despre. 

Pe de altă parte, cuvântarea nu este nici un 
act sobru, sumbru, cu aspect îndoliat. 

Seriozitatea cuvântării e implicită, ea nu 
respiră la suprafață decât prin umor, paradox, 
aforism  - e şugubeață. Cu alte cuvinte, 
cuvântarea e vie şi zâmbitoare. 

Comentarii la nota 2 la „Însemnări...” 
(aprilie - mai 2006) 


Ca mai toți termenii unei limbi vechi, termenul 
voluntas este plurisemantic. Însă plurisemantismul 
unui termen vechi nu se datorează doar conotației 
ulterioare de sensuri, ci şi faptului că multiplele sale 
denotaturi au fost considerate / simţite a fi fațete ale 
aceleiaşi realități, având aceeaşi rădăcină fenomenală. 
Voluntas denotează a simţi / simţ, direcţie, sens, 
înțeles, semnificaţie, consimțământ (acord), a vrea / 
voință şi conotează intenție, determinare, scop, a dori / 
dorință-poftă (apetit), dorinţă-deziderat (ideal - aş...), 
opțiune / a opta (a alege), rugăciune. 

Observăm că realitățile denotate se află în 
orizontul prezentului. Cu alte cuvinte, ce văd / 
întrezăresc a fi acum: simt ceva? ce simt? mă îndrept, 
mă apropii de ce simt? simt sau nu un sens în 
această apropiere? adică, îmi spune ceva această 
apropiere, vine ceva dinspre ea spre mine, văd ce vine, 
cum este asta pentru mine? o las să fie? ce vreau? ce 
face ea cu mine? sunt de acord? accept? 

Dacă nu accept ce este, prezentul, atunci mă 
îndrept spre potenţial (spre ceea ce nu este încă, 
dar poate fi). Adică, numai dacă nu vreau să 
accept ceea ce este mă uit să văd ce pot face să fie 
cum vreau. Mă uit în viitor. Depăşesc orizontul 
prezentului şi mă îndepărtez, mă situez astfel în 
afara a ceea ce simt. Mă îndepărtez de este şi mă 
proiectez în posibil. În posibil, totul este posibil, 
deci totul este incert. În viitor, mă aflu în 

incertitudine pentru că nu mai simt, doar sper, 
mă rog să fie. Pentru că nu am fost de acord cu 
este, pentru că nu am lăsat să fie ceea ce e, nu m- 
am lăsat / nu m-am încredințat în ceea ce Este, 
atunci m-am suspendat în incertitudine, în 
neîncredere, în îndoială, în dubito. 

Căci, din toate posibilitățile, cine ştie cum o fi 
mai bine? Ce pot să aleg? Şi cine îmi garantează că o 
să fie aşa? Lipsa certitudinii că o să fie cum vreau îmi 
paralizează alegerea. Dacă aleg, trăiesc cu frica să nu 
fi greşit. Paradoxal, infinitul posibilităților îmi limitează 
alegerile pentru că, întotdeauna, nu aleg decât ce 
VREAU, ori eu sunt aici pentru că nu VREAU. Nu ştiu 
ce vreau, ci ce nu vreau. Nu vreau ceea ce este, iar 
posibilul nu este. Ce POT eu face? Este o întrebare 
care mă îndreaptă spre resemnare, dar paradoxal în 
aceasta gestează speranța - de a privi dincolo de 
orizont, unde, bine-nțeles, nu văd nimic cert. Dar 
speranța moare ultima, aşa că fac tot POSIBILUL să 
fie aşa cum aş vrea să fie (aş vrea nu este concret, nu 
vede şi nu are decât o certitudine: sigur nu vreau asta; 
în rest, bâiguie prin reverii, printre nu vrea-uri). Şi 
atunci mă uit la ceea ce pot şi din ceea ce pot (dacă a 
rămas ceva) să aleg ceea ce doresc mai mult. 

Simt mult determinism aici, multă lipsă de 
libertate, pentru că mă raportez doar la ceea ce pot, 
având mai multă probabilitate de a se îndeplini, mai 
multă garanţie. Este un calcul, un cogito, o precauție, 
o grijă. Dacă în urma calculelor voi alege paharul cu 
cel mai mic gol, voi alege cel mai mic gol, dar tot un 
gol. Iar golul acesta, cât de mic, nu mă va sătura, nu 

mă va împlini, pentru că am băut nimic, este 
adevărat, cel mai mic pe care l-am detectat. Dacă, 
însă, voi alege cea mai mică picătură din cel mai gol 
pahar, voi sorbi ceva, voi simți ceva şi mă voi simți 
împlinit. Simţirea mă îndreaptă către ceva, calculul 
către lipsă, indicând-o pe cea mai mică. De aceea 
alegerile făcute din frica pierderii nu mă împlinesc cu 
toate aceste măsuri de siguranță, iar alegerile, în 
pofida oricărei pierderi, bazate pe ceea ce vreau mă 
împlinesc. Pentru că mă simt liber şi nu mă simt 
împlinit decât aşa. „Obiectiv”, există oameni de mare 
succes care „subiectiv” se simt neîmpliniți şi oameni 
bântuiţi de eşec care se simt împliniți. Succesul nu 
este o garanție a împlinirii. Dacă vreau eu asta, pot 
să-mi trăiesc întreaga viață căutând să-l simt pe Tu şi, 
în ciuda insucceselor, să nu-mi consider / simt viața 
irosită. 

Deci, când nu vreau asta, pot îl înlocuieşte pe 
vreau. În timp ce când vreau, pot urmează acestuia. 

Este în regulă — vreau. Şi ce intenţionez să fac? 
care sunt daturile situației, ce mă determină / 
împinge? ce urmăresc? ce poftesc / dorec / îmi place? 
ce posibilități se arată la orizontul prezentului, ce 
opțiuni am? ce mă atrage? ce aleg? ce fac? Adică, nu 
stau în dubiu să dubitez (să debitez>), mă pun în 
mişcare, îmi trăiesc viața, mă îndrept către orizontul 
prezentului (care va rămâne întotdeauna la orizont, 
dar dinspre acesta încep să mi se arăte conotațiile) 
pentru a mă întâlni... cu viata. Nu pot fi împreună cu 
propria mea viață dacă nu sunt îndrăgostit de ea şi nu 
mă pot indrăgosti de nimeni şi nimic dacă nu mă las 

surprins, dacă nu mă ofer întâlnirii cu tot ce aduce 
aceasta, cu toate riscurile. Co-notaţia este ceea ce 
aduc / văd eu, este aportul meu la Creaţie, la ceea ce 
este, este răspunsul meu personal în dialogul cu 
viața, cu propria mea viață care mi-a fost dată (destin- 
ată) spre răspundere -— este actul meu creator autentic 
izvorât din atitudinea mea responsabilă, adică ce 
hotărăsc să fac cu timpul care mi-a fost acordat. 

APENDICE 
(idei, experienţe, trăiri relatate altora în 
corespondență, martie — aprilie 2006) 


Ce doresc femeile? 

Ceea ce doresc şi bărbaţii, dar şi copiii şi bătrânii 

indiferent de sex: să fie acceptați, doriți, înțeleşi, să 

se simtă protejaţi, să simtă căldură, să se simtă ei 
înşişi. De ce anume au nevoie pentru asta? 

1. de ceva sau cineva pe care să se bazeze, căruia 
să i se poată încredința, de o structură care să 
țină -— adică de încredere, de un spaţiu unde să 
fie lăsaţi să fie, o casă unde să se simtă 
protejaţi; 

2. de apropiere: apropierea crează căldură - de 
aceea este mai bună o luptă pentru că în luptă 
suntem  încleştaţi, foarte apropiaţi unul de 
celălalt, suntem  înfierbântați, deci generăm 
căldură, viață, decât îndepărtarea, „pacea” 
indiferenței unde se instalează frigul înstrăinării 
şi se simte fiorul morții relației; da, avem nevoie 
de relaţii, de cineva căruia să-i pese de noi, de 
cineva din partea căruia să simțim că este 
important că noi existăm, care să spună într-un 
fel: tu eşti important/ă pentru mine, ce bine e 
că eşti — în acest moment simțim că viaţa este 
bună, caldă, că merită să trăieşti, atunci ne 
simțim acasă acolo unde suntem, atunci casa 
devine locuibilă, devine un cămin; dar, cum se 
face acest lucru? greu! pentru că nu se 
realizează atât prin a face cadouri oricât de mari 

— ele evidențiază efort, muncă, plată, dar cel ce 
primeşte, primeşte ceva prin care se simte 
cumpărat, îndatorat şi părăsit în acelaşi timp, 
se simte singur, cât prin acordare de timp. 
Atunci când îmi petrec timpul cu cineva, fie că 
mă bucur, fie că mă doare, nu mă mai simt 
singur. În bucurie simțim nevoia să o 
împărtăşim cu cineva, simțim nevoia de 
împreună, iar pentru împreună trebuie să acorzi 
timp. Dar timpul este prețios, nu atât pentru că 
înseamnă bani, cât pentru faptul că îl simțim 
irecuperabil, adică pentru că îl simțim intim 
legat de însăşi viața noastră, îl simţim chiar 
viața noastră. Când acordăm timp, acordăm 
timp din propria viață, dăm din propria noastră 
ființă, ne dăruim pe noi înşine. Când un copil 
vine şi spune: uite ce am desenat, el vrea să te 
bucuri împreună cu el de realizarea sa, să-i dai 
ceva din tine, să te simtă aproape, justificările 
rațional-economice precum n-am timp acum că 
amestec în mâncare sau că repar garajul îl lasă 
rece, chiar rece, adică se simte abandonat, 
singur. Dacă transpunem asta în relaţiile 
adulților am avea ceva de genul: uite ce ţi-am 
luat... sau, mai rău, poftim bani să-ți cumperi... 
şi altele de genul ăsta, apoi pa şi pusi că am 
treabă, nu-mi văd capul la serviciu, am de făcut 
alea-alea. N-am timp de tine acum, este cel mai 
dureros lucru care se poate spune cuiva şi de 
câte ori nu auzim această propoziție spusă în 
multe feluri. Întotdeauna avem timp mâine, 

uitând că întotdeauna noi trăim acum. După 
cum spunea Bob Dylan: nu ştiu cum se face că 
în fiecare dimineață mă trezesc tot azi. „Nu am 
timp de tine acum” este barosul pe care îl 
trântim cel mai des în sufletul copiilor, între noi 
adulții suntem mai diplomaţi, dar doare la fel. A 
acorda timp înseamnă, deci, a avea răbdare, a 
iubi. Putem măsura iubirea cuiva măsurându-i 
răbdarea, bucuria cu care acordă timp. Când 
partenerul poate să stea lângă tine şi să nu mai 
vrea altceva, să spună că este de ajuns asta, e 
bine, e mulțumire aici, e împlinire. 

.dar, ce mai lipseşte aici pentru a ne simți 
împliniți? Avem o casă, este căldură pentru că 
focul în cămin arde şi ne simţim acasă, dar ca 
focul să nu se stingă trebuie să fie suficient aer, 
trebuie să fie libertate - adică trebuie să existe 
un acord pentru toate acestea. Pentru tot ceea 
ce fac trebuie să-mi dau acordul, trebuie să 
vreau, deci să ştiu ce vreau. Să fac toate acestea 
în mod liber, asumat şi nu forțat, determinat de 
frica de singurătate sau de goliciunea vieții mele, 
adică din lipsă. Atunci nu vei simți decât 
împuținare de viaţă, constrângere, împovărare, 
oboseală, lipsă de chef, plictiseală şi nerăbdare, 
adică pierdere de vreme în petrecerea timpului 
cu partenerul, cu copilul şi vei căuta ceva care 
să te facă să simți că trăieşti, ceva deosebit, 
eventual extravagant. Nu va mai fi suficient 
„este bine că suntem împreună”, ci mereu 
întrebarea „şi acum ce facem, unde mergem?...” 

pentru că nemaifiind un împreună distanța 
dintre noi este mărită, este un gol în care 
trebuie să băgăm ceva, „o punte” care să ne lege 
cu toate că nici unul nu vrea să fie legat, toți 
oamenii iubesc libertatea. Aşa că efortul este 
sortit eşecului: nevoia de libertate va rupe 
relația şi vom trăi singuri unul cu altul sau 
separat. 


[...] M-am dus acasă şi m-am aşezat în pat să 
mă liniştesc. Nu mai puteam să respir. Pentru că 
mi s-a interzis să exist. Aşa cum eu eram în 
realitate NU PUTEAM fi prin definiție („aşa ceva nu 
se poate” mi se spusese). Am pus mâinile pe piept 
şi m-am lăsat greu pentru a mă relaxa. Am căzut 
în abis. De obicei, atunci când simţi lucrul ăsta te 
sperii şi te încordezi pentru a te opri din cădere. Ei 
bine, m-am lăsat. Şi am tot căzut, la început cu o 
viteză foarte mare, apoi tot mai mare, şi mai mare. 
Când viteza a ajuns la o culme (simțeam că pierd 
sângele din mine), a început să încetinească până 
s-a oprit. Era undeva de unde nu mai puteam să 
cad. Asta simțeam. Acolo fiind, m-am întrebat: pot 
eu să las şi pe aceştia să fie, pot lăsa să fie şi ceea 
ce nu mă lasă să fiu, să exist, care nu acceptă 
chiar în lumea posibilului, a potențialului să exist 
aşa cum eu mă ştiu în mod evident? Ce simt? Aici 
unde sunt, pot fi oricum. Nu am cum să nu pot fi. 
Simt un suport, o barieră de netrecut, o limită. De 
aici nu mai pot cădea nici dacă vreau (am încercat 
să mai cad şi nu am putut). M-am simţit liniştit şi 

relaxat pentru că n-am mai fost încordat să fiu, n- 
am mai dat din picioare să nu cad. Şi asta pentru 
că am căzut până n-am mai putut să cad, că am 
ajuns acolo unde n-am mai putut să nu fiu orice 
ar fi făcut oricine sau orice aş fi făcut eu |...]. 


Am văzut o dată un film indian, altfel decât 
suntem obişnuiţi. La sfârşitul filmului după ce au 
murit toți (era o tragedie), după ce a murit şi 
regizorul şi scenaristul şi cameramanul, a rămas 
doar camera fixată pe o imagine mai dureroasă 
decât moartea şi viața, decât durerea însăşi până 
a murit şi camera, atunci s-a spus ceva: 
„dragostea m-a învățat să fiu îndrăgostită, să 
rămân deschisă vieții, s-o las să vină aşa cum vine 
şi s-o primesc aşa cum vine. M-a învățat să am 
curajul să trăiesc, căci viața are oricum dreptate...” 

Morala: este mult mai important pentru tine 
să iubeşti decât să fii iubit. 


Viaţa e ca o apă curgătoare, care curge dintr- 
un izvor şi îţi este dăruită gratuit (vezi simbolistica 
vieții ca apă curgătoare în mai toate mitologiile, 
apa de lac fiind viața captivă, adâncă, ce am 
adunat, istoria de viață, unde se decantează 
memoriile, inconştientul). 

Nu trebuie decât să întinzi mâna, să deschizi 
palma şi s-o ţii căuş. Atâta cât curge în căuş poţi 
trăi / soarbe şi savura un moment de viață, restul 
curge. 

Nu avem găleți în care să strângem apa vieții 
şi atunci cu lăcomie apucăm pentru a avea mai 
mult, pentru a nu se risipi, parcă am vrea să nu 
mai curgă, să nu ne mai scape din mâini. Şi cum 
facem? Strângem pumnul, propulsând astfel apa 
printre degete, pierzând-o. Şi ţinem aşa, pumnul 
strâns crezând că ţinem, că avem viaţa la noi, dar 
înăuntru nu mai este decât pielea umedă - atât 
cât să supravieţuim, cât să nu murim. Încătuşăm 
viața în noi şi dacă ținem pumnul prea mult 
strâns este posibil ca în timp să se şi usuce. 

Ce putem face? 

Să acceptăm că viața este un dar ce curge 
momentan dintr-un izvor şi din care putem lua pe 
gratis, dar nu ne putem face rezerve pentru mai 
târziu pentru că în „logica” vieţii, în natura sa, a fi 
viață înseamnă a curge. Trebuie doar să 
deschidem pumnul şi să ne facem mâna căuş (aşa 
cum se rugau evreii, cu mâinile pe genunchi, cu 
palmele în sus ţinute căuş pentru a primi din 
Harul lui Dumnezeu care cade la întâmplare). Şi 
astfel să prețuim şi să savurăm fiecare sorbitură. 


Există la cei încătuşați în sine, la cei sumbri, 
la cei nedreptățiți o tendință de a cuprinde totul în 
formă, în graniță, există o frică de risipire 
exprimată în fraza „vreau să înțeleg”, „să ştiu totul 
despre mine”, „să mă cunosc” — pentru „a putea să 
mă ţin să nu cad, să nu mă pierd”. Dacă mă 
cunosc în toate detaliile, adică, prin atenţie la 
mine, prin încordare pot să MĂ ȚIN, să-mi apăr 

granițele față de forțele din exterior şi din interior — 
parcă aş fi o pungă plină cu apă pe care am grijă 
să o ţin bine să nu se reverse. Astfel de persoane 
sunt foarte încordate - au dureri de ceafă şi de 
umeri constante asemeni unuia care ține în braţe 
ceva cu grijă pentru mult timp. Şi de cât timp se 
țin!... De aceea cogniția, atenţia, vigilența cu care 
privesc orice vine din afară sau se arată lăuntric 
anihilează din start orice simţire. Au o permanentă 
tensiune şi oboseală pe care o numesc durere. De 
aceea sunt reticențţi la orice exercițiu de relaxare. 

De exemplu, la exercițiul „metoda fotoliului” o 
pacientă mi-a spus „eu şi când stau pe fotoliu stau 
cu grijă, că dacă o să cadă... de fapt cred că nimic 
nu mă poate ţine...” 

E aici la bază un conflict cu mama -— se simte 
abandonată, neiubită, neprimită. Şi de aici nevoia 
de a merita iubirea - apare nevoia „de a creşte, de 
a mă desăvârşi” pentru a fi utilă şi astfel dezirabilă, 
primită. Resimte puternic lipsa de proprie valoare, 
de apreciere şi crede că acest lucru vine de la 
faptul că nu este suficient de bună. De aceea şi-a 
propus ca unic scop în viață să devină desăvârşită 
pentru a se valoriza prin acest lucru dacă în sine 
aşa cum e e lipsită de orice valoare 
(paraexistenţialitate?). Cum? A aderat la o biserică 
reformată (nevoia de repere exterioare şi de 
apartenență la un grup pentru recunoaşterea 
formală şi astfel pentru dobândirea unei identități 
de sine şi a unei primiri la fel de formale). Dar 
până la împlinirea acestui deziderat ea este în aer — 

nu o mai ține nimic, nu o mai ţine nimeni în brațe 
(a verbalizat o dorință puternică de a fi din nou 
copil şi de a fi ținută în braţe şi cocoloşită). Pe de 
altă parte se simte vinovată pentru că NU POATE 
să „efectueze sarcinile” la standardele cerute 
(iubirea de semeni, de Dumnezeu etc.) şi este 
furioasă pe sine. Mai este furioasă, în acelaşi sens, 
că nu poate iubi (nici semenii, nici pe sine şi astfel 
încalcă o poruncă fundamentală:  iubeşte-ţi 
aproapele ca pe tine însuți!) cu toate că se străduie 
din răsputeri. Vorba aia, este o sarcină cu un scop 
clar, un job pe care nu-l poate duce la bun sfârşit. 
Se vede treaba că nu este bună de nimic. 

Venim pe lume datorită şi printr-o relaţie. La 
început una de tip simbiotic şi care este substituită 
prin ruperea formală a ombilicului de una de tip 
egocosmocentric (toţi se învârt în jurul meu pentru 
a-mi satisface dorințele - toți sunt sateliții mei) — 
acest lucru îl resimt / îl văd ca pe un dat. Fie 
atunci când încep să văd că acest lucru nu este 
valabil, fie când mi se arată asta într-un mod 
brutal, trăiesc trauma căderii de pe tronul 
buricului universului (în mod natural între 3 şi 7 
ani). Dacă acest lucru este „susținut” şi de o 
insuficientă sau defectuoasă atenție, afecţiune, 
considerare sau de o supunere la comparații din 
partea părinților, dar şi a rudelor, a colegilor de 
grădiniță sau de şcoală, cum este cazul pacientei 
de față, pot trăi căderea în iadul urii față de toți şi 
toate, pot simţi nedreptate. Şi aici este ceva 
interesant, nedreptatea este cuvântul cel mai des 

evocat de pacientă. Nu-şi poate explica de ce, dar 
resimte ca nedrept faptul că nu este iubită, 
apreciată etc. Este ceva aici ca o trădare. Am fost 
trădat în dreptul meu. În postura mea de buric al 
lumii totul mi se cuvine de drept. Neîndeplinirea 
din partea supuşilor a obligaţiilor față de acesta 
atrage după sine pedeapsa - resimte furie, mânie 
față de aceştia, i-ar distruge (bine-nțeles, se simte 
vinovată pentru acest lucru şi i se pare de 
neînțeles — cum poți să vrei să distrugi sursa de la 
care aştepţi iubire?). Deci, sunt nedreptăţit, adică 
nu mi s-a acordat dreptul meu legitim. Acest drept 
este resimțit ca fiind de natură ontologică, este un 
dat, nu se pune sub discuţie, nu este o opţiune. De 
exemplu, este foarte îngătuitoare cu greşelile, 
imperfecțiunile celorlalți, dar nu şi cu ale sale. „Eu 
nu am voie să greşesc” spunea ea. Am întrebat-o 
de ce ceilalți au DREPTUL să greşească iar ea nu? 
De ce lor le ÎNGĂDUIE acest lucru şi ei nu? A fost 
nevoie de vreo 10 şedinţe să verbalizeze ceea ce am 
arătat mai sus. Este o problemă de poziție. Fişa 
postului de buric al lumii nu permite 
imperfecţiuni, altfel poţi fi dat jos, detronat, pe 
când ceilalți în poziția lor de oameni de rând, de 
sateliți le este permis. Este trăit la maxim 
sentimentul că ceilalți sunt, există pentru mine — 
un fel de eu sunt de fapt chiar lumea, o anihilare a 
subiectualității celorlalți, o reducere a lor la stadiul 
de obiecte. 

Căderea din această poziție este resimţită ca 
o cădere în nimic, în gol. Aş spune că această 

deficiență în a doua MF (relație, valoarea 
fundamentală a vieții) nu permite împlinirea a treia 
MF (propria valoare, însuşitatea) şi cade în prima 
MF (încrederea fundamentală, încredințarea, 
predarea totală) unde simte că nimic nu o mai ține 
şi că „dacă şi-ar da drumul, s-ar împrăştia”. Are 
nevoie de granițe bine definite şi apărate (este 
normal, că a treia MF nu s-a implinit). „M-aş 
pierde pe mine” spunea ca argument la faptul că 
nu poate să stea relaxată pe fotoliu când i-am 
cerut asta pentru exercițiul metoda fotoliului. 

Mi-am dat seama că tot ceea ce am făcut 
până atunci cu ea (poarta morţii, AEP etc.) a fost 
deviată ca o prelucrare cognitivă, simplă 
conştientizare, aducere la cunoştinţă, un fel de 
efect ca după o analiză care a împovărat-o şi mai 
mult cu vinovăţie şi a închis-o şi mai mult în sine. 

Eram într-un impas psihoterapeutic. 

Şi atunci mi-a trăsnit chestia cu imaginea 
despre viață ca apă curgătoare. 

După ce a plâns s-a putut lăsa în fotoliu şi 
am putut aplica metoda fotoliului pe care am 
prelungit-o cu acea lăsare totală „în abis” („predare 
totală” cum s-a exprimat ea după aceea) şi în care 
a experimentat încrederea fundamentală că „oricât 
ar cădea, cu orice viteză, oricât de adânc, acolo, 
undeva în adânc este ceva sau cineva (sigur 
Dumnezeu, a spus ea) care nu o lasă să „mai poată 
cădea” chiar dacă ar vrea (după cum s-a exprimat), 
acolo este şi atât. Acolo poate fi oricum, chiar şi 
neiubită, chiar şi cu durerea că este neiubită. 

„Acum am sentimentul că sunt ţinută, nu mai 
trebuie să mă ţin, să fiu atentă” a verbalizat la 
sfârşit. Acum simte că este ţinută dar şi iubită (de 
Dumnezeu, bine-nţeles). 

La plecare mi-a spus că simte că este 
relaxată. 

Ce cuvânt banal, relaxat. Dar, cât de multe 
poate ascunde! 


Acest sentiment de nedreptate şi de 
neacceptare a condiției umane, ci a uneia de 
supraom l-am întâlnit la jumătate din pacienții 
mei. Cu probleme în a Il-a MEF şi cu „sindromul 
paraexistenţial”. 


Am întrebat pe cineva (pacient), care se gândea 
să-şi curme viața: 

— “ce simţi acum?” 

- “Că dispare totul în jur, că rămân singur, 
numai eu, fără nimic, că mă doare rău şi mi-e 
groază.” 

- “Te doare? Şi ce-ţi spune asta, ce înseamnă 
asta pentru tine?” 

- “Cănu mă lasă să fiu.” 

- “Tu te laşi»” 

- “Nu înțeleg.” 

— “Al spus că durerea nu te lasă să fii şi eu te-am 
întrebat dacă tu te laşi să fii.” 

- “Pai, cum să mă las durerii, chiar nu înțeleg?” 

- “Poţi să permiţi durerii şi tot ce vine cu ea să 
fie, poţi permite să fie la tot ceea ce SIMŢI CA 
E>> 

- “Păi, faptul că e sau nu nu depinde de mine.” 

- “Aha, dar să ÎNGĂDUI la ceea ce oricum e să 
fie, de cine depinde?” 

- “Să îngădui..., de mine.” 

- “Şi cum ar fi pentru tine să faci asta?” (tacere) 
“Are voie să fie şi ceea ce nu îţi doreşti să fie?” 

— %.. nu vreau...” 

- “ceea ce tu NU VREI... nu ESTE CEEA CE 
SIMŢI? Simţi că ESTE ceea ce tu NU VREI, 
simți că ceea CE tu NU VREI... ESTE?” 

- “Văd că ştii ce NU VREI: ceea ce simţi că e. 
Dar, TU de fapt ce vrei? Ştii ce vrei? VREI? Ce 
simți? Ce vezi? VEZI ceva? Poţi să te uiţi? Poţi 
să priveşti?... ......” 


Disperarea conduce la orbire şi la unica 
soluție de a scoate subiectul din propoziție, pentru 
că nu mai VEDE altă soluție. Acesta NU mai 
VREA nimic. 

Exersând simţirea pentru a ajunge la CE 
VREAU, simt că vreau prin posibilitatea de a privi, 
prin curajul, încumetarea de a privi şi care ţine 
efectiv doar de noi conduce la A VEDEA... 
posibilități. Omului îi este groază de lipsa sau 
pierderea posibilităților, de lipsa sau pierderea 
posibilităților de a alege, în esență adică de lipsa 
sau pierderea... libertăţii. lar cu acest lucru nu este 

de acord, pentru că ar fi similar cu negarea 
posibilității de a se opune, de a lua poziţie, cu 
negarea Persoanei (ceea ce este liber în om, după 
Frankl). Paradoxal, în actul suicidar este apărată 
Persoana (libertatea, dragostea), sunt Eu cel care 
mă salvez, fie şi cu riscul sau tocmai prin 
intermediul pierderii a tot ceea ce AM. 

Actul suicidar este întotdeauna o alegere 
liberă, o expresie a libertăţii, a persoanei, dar este 
singura alegere în care actul şi consecinţele coincid, 
părând a fi unul şi acelaşi (cel puţin din punct de 
vedere existenţial) — anume, exprimarea libertății şi 
responsabilitatea / asumarea consecințelor. De 
aceea pare i-responsabil — adică, nu implică aparent 
responsabilitatea, deoarece nu se evidenţiază de 
actul în sine care este exprimarea libertăţii în sine 
(de a alege / a decide / a hotărâ şi a face fără 
consecinţe — „libertatea de” după Frankl). Şi oricum, 
eu nu mai sunt ca să suport consecința actului 
meu liber. Aceasta este şi ideea care mă atrage aici: 
o libertate fără responsabilitate. O iluzie care mă 
atrage ca o „Fata Morgana” atunci când mă simt 
constrâns  / limitat de situație sau de 
responsabilitatea actelor mele în raport cu situaţia. 
De fapt, tânjesc după copilăria în care eu fac şi 
mama răspunde. 

Dacă persoana ajunge să vadă, să simtă, prin 
a-ne-voi-osul proces al acceptării a ceea ce este, 
că, în pofida a tot şi toate, posibilitatea de a lua 
atitudine (esența faptului de a fi liber, de a fi 
persoană) nu-i poate fi luată (în ultimă instanţă ne 

rămâne atitudinea, spunea acelaşi Frankl), atunci 
nu se va mai simți amenințată în esența ei de 
persoană şi va putea privi, se va putea uita, va 
putea acorda atenţie şi timp la ceea ce nu acceptă 
— străinului, adică absolut total altfelului, absolut 
total altului — lui TU. Cu alte cuvinte, va putea 
deschide brațele să-l primească pe TU (străinul, 
de-ne-acceptatul, absolut total altul) în acelaşi 
timp oferindu-i-se - va fi în relație, va fi în 
dragoste, va fi în împreună. Când viața se 
întâlneşte cu viața, întotdeauna total altceva / 
altcineva cu total altceva / altcineva, acolo este 
Libertate şi Căldură - Persoana în Viaţă. 


[...] Este bine când gustăm viața cu fiecare pas. 
Rău este că nu facem lucrul ăsta decât atunci când 
avem moartea în față. Poate că ăsta este rolul ei 
fundamental: să ne facă să simțim viața ca o valoare 
în sine, în orice act cât de mic, cât de insigenifiant 
altădată. Atunci ne dăm seama că ne-am încărcat 
prea mult cu inutil în dorința de a deveni utili de a 
face viața cu sens, nedându-ne seama că viața nu se 
poate face cu sens sau fără, ci ea este aşa cum e. Noi 
o trăim sau nu. Atunci când vrem s-o facem cumva 
(normală, deosebită etc.), ne ocupăm viaţa cu asta şi 
n-o trăim, pentru că avem ceva important de facut, 
avem chipurile timp: la sfârşit, după ce o facem cum 
trebuie, o s-o trăim; atunci când va fi perfectă, o s-o 
trăim. Dar iată că se poate termina pe neaşteptate şi 
atunci nu mai am timp s-o trăiesc. Atunci dau la o 
parte lucrurile neimportante care mă opreau de a trăi 

viața şi o trăiesc, cu părere de rău că am pierdut 
atâta timp până acum. Sunt chiar avid pentru că 
iminența morții mă presează. Această aviditate care 
provine din tendința de a recupera şi din aceea de a 
apuca cât mai mult poate conduce la indigestie sau 
la senzația de a-mi aluneca / pierde viața printre 
degete. Cu alte cuvinte, devin prea brutal cu viața, 
prea obsedat de ea, prea grăbit s-o trăiesc, în mod 
inutil, pentru că nu pot trăi decât atât cât pot înghiţi, 
„atâta cât curge în căuş poți trăi / soarbe şi savura 
un moment de viață, restul curge”. Este aici frica de a 
pierde orice clipă de viață şi, în acelaşi timp, este 
pierderea efectivă a vieții datorită fricii de a pierde 
viața.  Înaintăm astfel în  simptomatologia şi 
psihodinamica depresiv anxioasă. 

Nu mai am chef să fac nimic... cam ăsta este 
sentimentul. Nu mai..., adică ceea ce am făcut până 
acum şi care m-a făcut să nu trăiesc, dar credeam că 
este important. Dar iată că vine moartea şi tot ceea ce 
credeam că este important devine o porcărie. 
Valoarea lui dispare. Atunci cum mai pot eu să am 
chef să mai fac? Totul se dovedeşte fără sens şi inutil 
în fața sfârşitului. Mă uit la ceea ce TREBUIE să fac 
şi obosesc numai că mă uit. Îmi este ca un balast, ca 
o povară. Aş vrea să mă odihnesc. Să dorm... Să 
dorm... Să uit. Să mă eliberez. Mă intreb: dacă aş 
deveni cel mai grozav om, în final ce altceva aş deveni 
decât cel mai grozav om din cel mai frumos cimitir? 
Se spune: să lăsăm prostiile astea, să ne băgăm 
minţile în cap, să nu ne mai gândim la asta. Dar se 
gândeşte ea la noi. Şi atunci când se întâmplă, 

suntem puşi în fața faptului de a da un răspuns, dea 
ne da un răspuns - de a deveni răspunzatori de 
propria noastră viață. Anxietatea şi mai ales atacul 
de panică este minunatul moment, este darul de 
neprețuit pe care ni-l face moartea pentru a ne lua 
viața... în serios. Este un semnal de alarmă dat de 
viață că nu prea sau nu este deloc trăită, de aceea şi 
atacul de panică este atât de exploziv. Este multă 
viață acolo. Dar şi multă constrângere - frica 
constrânge cel mai mult. Astfel, simt că se îngustează 
orizontul, că nu mai pot / apuc să..., mă simt 
vulnerabil ca ființă umană, pierd controlul, sunt 
expus, disperat că nu mai văd vreo posibilitate şi dau 
din mâini ca să scap de căderea în hău şi să mă agăţ 
de ceva. 


74| 


ANEXĂ 
(diverse texte, 1993 — 1997) 


(Scrisoare către celălalt) 
25 mai 1993 


Omule, îmi Eşti... Cuvântul îmi stă pe Limbă 
şi atât de Sacru E că nu pot să-L spurc vorbindu-L 
cum vorbesc atâtea alte vorbe. Rostul Rostirii este 
să-Ţi pronunț Numele - aşa cum noi suntem 
Rostul Numelor cu care am fost numiţi. 

Dăruirea e crearea prin Dăruire de Nume -— 
de Sens. 

Omule, Numele Tău îmi stă pe Limbă şi... îmi 
e chiar Limba cu care Mă Rostesc Numindu-Te pe 
Tine... 

„„„Te iubesc!... 


„„„Ah! Ce ființe mârşave suntem. 

Cum pot acum să spun, cum pot acum să te 
strig pe Nume, cum... îmi e Dor? 

DORI! 

Dulceaţă stranie a unei amărăciuni pe care 
nu o-nțelegem, dar care ne junghie de fiecare dată 
când Unul nu mai e lângă noi, când Nu mai €... 

Când era, era Prea, era Suficient - 'deajuns 
cât să mă mulțumească sau cât să mă 
incomodeze. Acum când nu mai e la-ndemână, 
când mâinile mele nu-l mai pot atinge oricând, 
când ochiul meu nu mai e jenat de imaginea Sa 
brutală... Îl simt. 


[2 


AAAHH!!! Acum eu Îl simt? ÎL SIMT? 

Mizere suflete avem, care nu se deschid 
decât atunci când NU. 

De ce oare ne este Dor numai atunci când 
NU? 

De ce Dor-im, de ce Dăruim, de ce Numim 
numai când suntem în gol? 

Ce Dor-im, Dăruim, Numim atunci şi Cui? 

CUI? 

Unui idol tot din gol? 

Unei imagini-amintiri? 

Merită ea mai mult decât Tu, El, Celălalt? 

Merită iluzia, nimicul mai mult decât Plinul, 
decât Persoana?... 

„„„Şi ce bine mă complac eu în tristețea Dor- 
ului. Ce bine îmi e. E dulce. E în mine. Nimeni nu 
mi-o poate lua, că de, e dată tot în mine unui... 
unui şi atât — nu Unuia. 

Când Unuia nu mai e rămâne „unui”, care... 
e mai comod, mai aproape, mai al Meu şi atunci 
îmi revărs către „acesta”, către nimic, prea plinul 
dăruirii-dragostei mele... 

„.în GOLII!! 

În van. Del... 

Ciudată fire umană. 

De ce IUBITO, IUBITULE, Soro, OMULE; de 
ce Oameni nu ne este Dor de Cineva când suntem 
lângă el, de ce nu ne revărsăm prea plinul ființei 
nostre dincolo de hotarele Persoanei noastre întru 
dăruirea Celuilalt în şi peste un alt Plin? 

Şi totuşi ne revărsăm, ne pierdem în van 
numai şi numai în întunericul, hăul, vidul 
egoismului nostru. 


Mie mi-e Dor ACUM de Tine, Prietene şi nu 


mă satur cu privitul, cu atinsul, cu Rostitul 
Numelui Tău... Te Iubesc, Prietene. 

AFIRMAȚIA CA SACROTERAPIE 
(februarie-martie, 1997) 


Realitatea este o afirmaţie, adică aparține lui 
Este. Dacă ceva există înseamnă că E afirmat. 
Negaţia, în esenţa ei, nu există, ci arată un 
contrariu. Cu alte cuvinte, negația (contrariul) 
este rezultatul gustării din fructul Pomului 
Cunoaşterii Binelui şi Răului. 

Cunoaşterea presupune inițial ne-cunoaşterea 
ca negaţție a lui Este (a Existenţei), ca ignoranță. 
Astfel cunoaşterea, ca proces, află, ia act de, 
stabileşte, afirmă necunoaşterea (negația). În acest 
fel, ea ştie că nu ştie, cunoaşte că nu-cunoaşte. lată 
dogma prin care cunoaşterea cade în negație, în 
afara lui Este (a Realităţii-Afirmaţiei). Căderea în 
afara lui Este e considerată în cunoaştere o 
atitudine obiectivă (ca îndepărtare necesară de 
Realitate pentru a o putea cunoaşte). Obiectivitatea 
cunoaşterii subsumează toate îndoielile privind 
realitățile generale şi particulare, dar şi îndoiala 
asupra cunoaşterii însăşi. Îndoiala este inima 
Pomului Cunoaşterii Binelui şi Răului, este fructul 
sau poarta căderii în Gol, în vidul de Realitate, de 
Afirmaţie - este cauza Păcatului, a Bolii. Deci, 
îndoiala, este o cădere continuă, o în-depărtare din 
ce în ce mai mare de Realitate — este Lucifer ce se 
în-depărtează (în-singurează) cu iuțeala fulgerului 
de Cer. Cunoscătorul (om, înger-demon), vrând să 
afle Realitatea, întreabă despre Ea. Înainte, când nu 
întreba, o vedea. Când s-a îndoit, a orbit, văzând 

goliciunea în-depărtarea Ei. De atunci întreabă, dar 
acoperindu-se cu întunecimi-negaţii (îndoieli). În 
cunoaştere, întrebările sunt îndoieli ce “se vor” 
negate sau afirmate (ipoteze). Îndoielile-ipoteze 
(negaţii), care sunt negate (infirmate), fac loc altora, 
oprind  cunoscătorul în în-depărtarea sa de 
Realitate; cele ce sunt afirmate se întăresc - adică 
devin certitudini. Certitudinea unei îndoieli-ipoteze 
(a  negației  necunoaşterii, adică a  ştiinţei- 
cunoaşterii) creează iluzia vederii  Realităţii: 
vedenia. Certitudinea unei vedenii, fiind afirmaţia 
fără îndoială a unei îndoieli-ipoteze, obiectivează 
negația-necunoaşterea-ştiința-golul de Realitate. 
Acest lucru este o împlinire a creării necreațţiei 
cunoaşterii-ştiinței, o umplere de întunecimi, cum 
s-a scris, considerate ca lumini. Astfel au fost create 
de cunoscători  (aşazişii văzători) durerea şi 
plăcerea, erotismul şi moartea ca neexistențe 
obiectualizate, creând o cădere-îndepărtare de 
Realitate (Dumnezeu-Lumină). 

Trăind în Păcat (negațţie), ne hrănim cu 
vedenii şi flămânzim; vrem să cunoaştem 
Realitatea-Lumina în întuneric şi astfel orbim; 
vrem să aflăm Adevărul în afara Realităţii şi ne 
alegem cu Nimic; vrem să trăim în ne-viaţă şi 
murim. 

Ne-trăirea noastră în starea de păcat ne 
aduce boala sufletului (orbirea) şi de aici toate 
celelalte. Dar cum să ne însănătoşim? 

lisus s-a jertfit pe Cruce pentru a ne vindeca 
de boala aceasta mare, aducând Lumina în 

întuneric, Adevărul-Realitatea în golul-nerealitate 
prin Afirmaţie (Eu sunt) - Credinţă (Este) -— 
Cuvânt-Creaţie (Să Fie) şi prin Înviere, Viaţa în 
Moarte. 

Iisus a spus: Caută şi vei găsi. 

Ne întrebăm: unde, la cine, cum, ce, pe 
cine? 

lisus a spus: Eu sunt (Afirmația) Calea 
(unde, la cine, cum), Adevărul şi Viaţa (ce, pe 
cine) [...]. 

Terapia Păcatului, a bolilor de orice fel, nu se 
face prin orice afirmaţie aşazis pozitivă (e bine, 
iubesc ş.a.) care eventual ne creează o vedenie - o 
stare de bine efemeră —, ci prin Afirmațţie- 
Credinţă-Cerere (Rugăciunea). 

Iisus a spus: cereţi şi vi se va da vouă... 

Ne întrebăm: ce cerem? vedenii (obiecte- 
negații din nerealitatea Păcatului)? 

Altfel vom face: Îl vom chema pe EL: vino 
Doamne  lisuse Christoase, Fie Miluirea 
(Afirmarea) Ta asupra mea păcatosul 
(cunoscătorul, suferindul,  negativistul) sau 
Doamne lisuse Christoase Fiul Lui Dumnezeu 
Miluieşte-mă pe mine păcătosul. 

Dacă vrem întru Adevăr şi cerem, El 
(Afirmația) va veni, Afirmându-ne ca Realitate, ca 
Este - deci ca Fiinţă-Persoană, golindu-ne de 
întunecimi (boală-păcat, sine-vedenie) ca fapt al 
umplerii de El de Lumină-Dragoste-Dăruire: 
VIAŢĂ (DUH). 


77 


lar dacă vrem să vindecăm pe cineva, o 
putem face, dar numai Afirmându-ne El şi astfel 
numai în Numele Lui (Fiind în noi şi noi în El) 
putem să afirmăm sănătatea cuiva: “Ridică-te 
şi...” — precum Apostolii şi alți Sfinți. Afirmația nu 
neagă-distruge negația, îndoiala, golul- 
necunoaşterea, moartea, ci o umple cu Lumină- 
Adevăr, cu Dragoste-Viaţă, adică cu Este (cu El). 
În loc de a ne avea ca vedenie de sine, vom fi ca 
Eu. 

Nu există o regulă a afirmațiilor în 
tămăduire, dar întotdeauna îl cerem pe El ca să 
putem Afirma cu toată Puterea Lui: Tu Eşti Cel 
Ce Eşti. 

Este bine să ştim că nu noi facem Mistica 
Afirmaţiei, ci El Este Cel Ce O face în şi prin noi, 
doar să-L lăsăm să intre. 

Plecând de la Dumnezeu în Păcat, nu ne mai 
putem întoarce decât dacă vine să ne răpească El. 
Dar El nu vine, dacă nu-L chemăm noi: Vino 
Doamne  lisuse  Christoase |...] şi (Tatăl 
nostru...) vie Împărăţia Ta [...] precum în Cer 
aşa şi pre pământ. 

Cu alte cuvinte, trebuie să fim primitori 
căci ce/pe cine putem noi da/dărui dacă n-am 
primit nimic/pe nimeni? 

Concret: vine cineva la noi şi ne cere, ne 
întreabă sau ne spune despre sine. În paranteză 
fie spus, majoritatea oamenilor întreabă, cer, spun 
despre/pentru sine. Pentru că în nerealitatea 
păcatului afirmarea de sine ia locul Afirmării lui 

Tu şi deci a lui Eu. În fiecare caz avem sau ne 
costruim o listă cu ce trebuie şi ce nu trebuie să 
facă persoana. “Lista” este un model ce vizează 
delimitarea între negațţiile-nerealități şi afirmaţiile- 
realități. Ca urmare a firii noastre căzute suntem 
tentaţi să  negăm-eliminăm  negațţiile (ce nu 
trebuie): să “nu” faci asta, să “nu” te mai gândeşti 
la asta  ş.a.. Paradoxal, negarea-eliminarea 
negațţiilor, devenind prohibite, le întăreşte şi mai 
mult. Negarea unei negaţii nu face altceva decât 
să “frustreze” negația întărind obiectivarea sa. 
Astfel, tendința negaţiilor oprimate va fi de a se 
defula - ca să ne exprimăm în limbaj psihanalitic. 
De altfel, răspunsul celuilalt nu va întârzia să 
apară: cum să nu (mai)...; mi-e imposibil...; nu 
pot... ş.a.. Impotenţța oamenilor în a se împotrivi 
impulsurilor negației este generată de starea de 
păcat-negaţie în care se află şi care nu poate fi 
potențată cu ceva ce aparține acestei lumi (lumea 
lui a avea). 

De asemenea, tendința generală de deviere 
de la norme a lumii este relevată şi de 
preponderența covârşitoare a negațiilor în listele 
normative, fie acestea de drept ori cutumiare. 
Când cineva îți spune să nu faci ceva, acest ceva 
va fi astfel obiectivat în noi, trebuind ca, de aici în 
colo, să luptăm contra lui sau să-l manifestăm. 

Legea omenească este nevrotică -— ca de altfel 
întreaga natură căzută a omului —, ea privind 
partea goală a paharului şi nu pe cea plină, 
afirmativă aşa cum ar trebui. Adică, este o 

problemă de atitudine. Constrângerea nu face 
altceva decât să structureze negația. Formulele 
negative,  constrângătoare (să nu...) atrag 
încălcarea lor tocmai prin obiectivarea, crearea 
necreației “nu”, care odată intrată în sfera 
conştienţială va lua forma ispitei. “De ce nu?” este 
mişcarea inerentă ispitei şi implicit a îndoielii- 
cunoaşterii. Curiozitatea-ispita este o tendință de 
mişcare spre infinit a cunoaşterii, pentru că 
neputând cuprinde nimicul îl va căuta mereu. 
Aceasta este calea curiozității gnostice, a 
cunoaşterii ştiinţei, de a căuta acolo unde nu ceea 
ce nu. Cine e curios moare repede, cum s-a 
întâmplat cu Adam-Eva la început. “De ce?” arată 
o  îndoială-necunoaştere, iar cunoaşterea o 
rebeliune. lisus Christos n-a cunoscut Păcatul şi 
nici nu a fost curios să-l afle. El a arătat astfel că 
se poate. Decât să ne cunoaştem-necunoaştem 
mai bine să ne iubim. Dar cum să iubim pe cineva 
fără să-l cunoaştem? Ca să iubim pe cineva 
trebuie mai întâi să existe, adică să se afle în fața 
noastră, Să Fie Cineva. Acest lucru ar implica, 
conform credinței noastre  păcătoase, O 
cunoaştere. Şi aceasta pentru că, în acel moment, 
am lua act de necunoaşterea lui şi, deci, am 
purcede la cunoaşterea sa. Cunoaşterea sa ar 
conduce la necunoaşterea lui datorită diverselor 
“date despre” ce, ca ştiinţă despre el, ne-ar arăta 
ceea ce este şi nu Cine este. “Cine” va fi înlocuit 
cu “ce”, cu ştiința-cunoaşterea-necunoaşterea- 
negarea lui. De câte ori miracolul se implineşte şi 

Cineva se află în fața noastră, suficient pentru a-l 
iubi, noi spunem “nu-l cunosc” şi atunci începe 
cunoaşterea: să vedem dacă e bun sau rău, prost 
sau deştept, dacă e sau nu ca noi etc. Nu putem 
pricepe că nu putem iubi “ceva”, ci pe “Cineva”, 
că “Cineva” se află dincolo sau deasupra a 
“ceva”, că “ceva” este golul din “Cineva” şi că 
este inutil a cunoaşte vidul-negaţia-golul pentru a 
iubi. Uneori găsim în golul “Cuiva” “ceva” ce 
credem că “merită” iubit, ca şi cum l-am putea 
iubi pe “merită”. Alteori, credem că, dincolo de 
toate aparențele, oamenii sunt în esenţă buni şi în 
concluzie “trebuie” iubiţi. De fapt, nu vom iubi pe 
nimeni, ci ne vom comporta, în cel mai bun caz, 
conform “ideii de a iubi” justificată de “ceva”: 
bunătatea oamenilor. Dacă Dumnezeu ne-ar iubi 
după merit, ar fi vai de noi. Iubirea nu trebuie 
justificată de ceva, ci ea e cea care justifică. 
Justificarea ei este de fapt o afirmaţie, Iubirea 
fiind Afirmația prin excelență, DA-ul pentru 
întâlnirea cu Viaţa. 

“Dacă Dragoste nu am, nimic nu sunt”, 
spune Pavel, dar Dragoste nu se are, după cum 
ne-ar induce în eroare verbul, ci Fl-eşte întru 
Dăruire de proprie substanță  ființială, 
Persoanei Tăinuitului Tu, în Chip de Icoană A 
Iubirii. lubim când spunem “Tu!”, când întrebăm 
“Cine eşti Tu?” şi nu “ce, cum eşti Tu?”. În 
momentul în care spunem “Tu” ne aflăm în fața 
unei Persoane ca Persoană (ca Eu, ca Noi). Când 
spunem “ce, cum eşti Tu?” ne aflăm în fața a 

“ceva” ce trebuie cunoscut. Cunoaşterea relevă 
necunoaşterea-negaţia (ceva-ul) Persoanei, 
negând-o în acest fel. Aşa stând lucrurile, cum să 
iubeşti pe Cineva cunoscându-l-negându-l? 

lisus a spus: Crezi în Fiul Omului? 

Orbul tămăduit a întrebat: Cine este ca să 
cred în El? 

lisus a spus: Cel care îți vorbeşte. 

Văzătorul a răspuns: Cred Doamne. 

Aflarea lui “Cine”, lui “Tu” în fața ta este 
suficient pentru a-l iubi, restul (cunoaştere- 
negație) e nimic. Nimic găsim când ştim neştiința. 
Adam-Eva era inițial în Relaţie-lubire-Inocență 
personală cu Dumnezeu, nu în ignoranță. A intrat 
în ignoranță în momentul în care a ştiut că nu 
ştie. A vrut să ştie de teamă că nu ştie şi de ce ţi-e 
frică de aia nu scapi. De aceea aşează Biserica Lui 
Christos Dragostea deasupra credinței şi 
cunoaşterii. 

Astfel, mai bine este ca listele normative să 
cuprindă doar ceea ce “Da”, pe “nu” lăsându-l în 
inexistența sa. Privind partea plină a paharului 
pentru simplu fapt că numai aceasta poate exista, 
vom putea potența impotenţa spiritului uman prin 
“da”-uri ființial personale. 

În concluzie, nu vom spune: nu mai fi 
(supărat), trebuie să (te gândeşti la...), dar nici: fii 
(liniştit, calm etc.) - pentru că toate aceste 
imperative relevă, din punct de vedere ontologic, 
negația. 

Starea de rău este în acest Veac o stare 
naturală, adică adânc înfiptă în firea noastră 
păcătoasă. De aceea trebuie să umplem golul- 
negația-răul cu Afirmaţia-Lumina-Dumnezeu. La 
nivel cosmic acest lucru a fost făcut de lisus 
Christos care ne-a răscumpărat pe toţi, creând 
Calea strâmtă ce duce la adevărata Afirmare. 
Acum bine este ca fiecare să-l urmăm exemplul pe 
fundamentul Lucrării Lui. Adevărata luptă contra 
răului nu este lupta-distrugerea-negarea acestuia, 
pentru că fiind vid-negație nu am face altceva 
decât să-l întărâtăm şi, eventual, mări. De aceea a 
lupta pentru libertate, pentru iubire sau pentru 
orice altceva “bun” este un nonsens înaintea Feţei 
Domnului - de fapt tot un rău, poate mai mare. 
Tot din această cauză nu trebuie scoşi dracii prin 
distrugere, pentru că îi vom întări — ei venind apoi 
şi mai mulți şi vor face cu noi ce vor voi, după 
cum spune Domnul —, ci trebuie surpați prin 
Afirmație-Lumină-Plin. 

A omori moartea înseamnă a întări 
nerealitatea ei; a face rău răului înseamnă a-l 
mări. Vechii egipteni intuiau acest lucru, astfel, ei 
anihilau răul (ceea ce ei considerau a fi aşa) prin 
nenumire. Realitatea-Lumina-Afirmaţia (lubirea) 
Se Afirmă-Creează (Dragoste-Viaţță-Duh) în/prin 
Numire-Afirmare-Dăruire (Facerea) lui Tu 
(Făptura). 

Când Dumnezeu a făcut Lumea, El n-a văzut 
întunericul-nimicul şi a spus: “Să Fie Lumină” şi 
Lumina “a biruit intunericul”. 


83 


Dumnezeu Este Iubire şi poate doar să 
Iubească, să Spună Da. Suntem făcuți după 
Chipul Său şi ar fi bine să facem asemenea Lui. 

Ce s-ar fi întâmplat dacă Dumnezeu ar fi 
spus: “Să nu mai fie întuneric!”? 


Post-motto 
Totul este în Voia Domnului! 
În voia Omului este de A Fi sau a nu fi 
în Voia Domnului 
MINAMIN 

O ISPITĂ GNOSTICĂ 
(Mai, 1997) 


Toate consoanele, care în mod obişnuit sunt 
pronunțate cu vârful limbii spre exterior, se rețin 
ducând vârful limbii cât mai în interior pe vălul 
palatin: S, Ş, Z, T, D,N,J, L, R, T. Vârful limbii se 
întoarce spre interior, spre locul de intersecție 
unire a Harului-Energiilor-Necreate, a Energiilor 
Îngereşti şi cele Cosmice-astrale. 


(A) -  Negaţia-Căderea — ieşirea în lume — 
strigătul durerii, disperării-risipirii, urletul de 
groază, naştere în lume (ĂA — ieşire-cădere- 
creație). Se pronunță deschizând la maximum 
gura. Căderea lui  (Â) prin îndoială- 
retragere /mirare (Ă) în (A) pierdere-durere. 


(H) — Incandescentul, Focul (AH-ul Vieţii sau AHA- 
ul revelării Conştiinţei) — (Â/ÎH) — Durere/chin 
şi/sau focul satisfacției (vizibil mai ales in 
interjecții). 


Consoane articulate dinspre gât spre incisivi (cu 
limba şi cu vălul palatin şi/sau incisivii): H, G, C, 
L, R, Ş, J, N, D, d îi Ţ Z, Ş. 


Consoane articulate cu buza de jos pe incisivii de 
sus: 

- F — nevibrante (surde): FIE, FIU 

— V - vibrante (sonore): VIU, VIE, VIAŢĂ 

Consoane articulate cu buza de jos pe buza de 
sus: 

- P — nevibrante (surde) 

- B - vibrante (sonore) 


Consoane articulate cu buzele continuu închise: 
(M) 


Consoane care se pot articula şi fără vocale 
(dinspre gât spre incisivi) H, R, Ş, J, 5, Z. 


Consoane articulate cu vârful limbii pe incisivii de 
sus şi de jos: Ţ, S, Z 


Consoane articulate cu baza limbii spre gât: C, G, 
H. 


Vocale articulate dinspre gât spre buze: Â/Î, Ă, A, 
208 PNR d PI A dă 
— O, U, Y se articulează cu buzele 
- E, I, se articulează cu lateralele limbii arcuite 
pe molarii de sus 
- A,Ă,Ă se articulează cu deschiderea gurii şi o 
presiune în jos pentru (A), o presiune pe 
partea dorsală a laringelui pentru [(Ă) şi o 
presiune în sus pentru (Â/Î). 


(Â/Î) - vocala cea mai adâncă ascendentă (se 
articulează în partea superioară a gâtului şi care 
exprimă  Fie-scul,  Lăuntricul,  Incandescenţa 
primordială, Viața în sine) împreună cu ($) — 


86 


consoana cea mai exterioară descendentă 
(articulată cu vârful limbii pe incisivii de jos şi 
care exprimă ieşirea, curgerea, incontinența, 
căderea cea mai de jos) formează (Â/ÎS) - care 
exprimă ieşirea din Fi-esc, Verbul său (Viaţa sa) — 
SÂNT/ SUNT. 


ÂM - (M) este ultima consoană şi care exprimă 
închidere, reţinere, intimitate, posesiune, 
continență, proprietate (propriu) — ceea ce fieşte 
în propriu (mie), (mea), (meu) — ceea ce se închide 
cu buzele (M - cu ambele buze continuu închise) 
spre interior (spre deosebire de B şi P care se 
pronunţă cu buzele deschzându-se spre exterior) — 
este închidere, reținere caldă a propriului, a Fie- 
scului. 


Î/ÂS Î/ÂM - SÂNT/SUNT până aici, mă conţin, 
îmi sunt (sânt/sunt mie), (îmi sânt/sunt Eu). Ar fi 
de-ajuns ÎMI sau scurt Î/ÂM sau şi mai scut M, 
pentru că este ultima consoană (dar prima, în 
ordine cronologică, pronunțată de copil) şi de fapt 
ultimul sunet, închizând scurgerea sunetelor şi 
care le conține astfel pe toate. Este punctul (în 
sanscrită, consoana M este reprezentată printr-un 
punct - infinitul cuprins în punct, infinitatea, 
diversitatea în unitate, în absolut), limitarea 
nelimitării, închiderea gurii (buzelor), muţenia- 
tăcerea ce conține tot Logosul (a spune totul este 
posibil prin tăcere-cântec: AMMM...). Pronunţarea 
silabei sacre AUM, pronunțată aproximativ 

OM/ÂM, se pronunţă prin închiderea gurii 
(tăcerea-cuprinderea). Sunetele ce se aud sunt 
aproximativ AM, AUM, AÂM, ÂM. (Â) simplu 
(singur) se poate pronunţa doar cu gura deschisă, 
cu gura închisă devine (ÂM). (M) nu se poate 
pronunţa cu claritate simplu (singur), ci doar AM 
(fiind astfel maximum de sunete ce se pot 
pronunța cu gura perfect închisă, cu maxilarele 
strânse şi cu limba ţinută — cea mai adâncă 
vocală ascendentă şi cea mai exterioară 
consoană). Limba este tăioasă (lacov, 3: 8 „Dar 
limba, nimeni dintre oameni nu poate s-o 
domolească!”), de aceea noi neştiind cum să o 
folosim, (AM) reprezintă silaba cea mai sigură ce 
se poate pronunța şi cea mai cuprinzătoare: 
Verbul Divin (AS ÂM), (ÂS) Cel (ÂM), ÂS CEL CE 
ÂS, SÂNT/SUNT |(Cel Ce Sânt/Sunt) ÂM (Cel Ce 
Mă Fiu, Ce Este)], adică AÂMMMMM - nerisipirea. 
Alături de H (cea mai adâncă şi lungă consoană) 
devine HÂM — silaba profunzimii, durerii, 
intimității. 


HRANA  - (NA) — IA, ŢINE, PRINDE 
- (NA) — CEA, CEL CARE CONȚINE, 
CUPRINDE 
- (HRA) — HARUL — (H) ÎNALT, SUS, 
URCUŞ, PROFUND, ARDERE, 
DURERE, EXTAZ 
> (RA) SOARE, 
LUMINĂ, VIAŢĂ VITALĂ, 
ROTUND (DEPLIN), SFÂNT 

IASTE (ESTE) - (ST) RĂDĂCINA STĂRII ŞI 
STATORNICIEI 
(IA) RĂDĂCINA ABUNDENȚEI 
(A) = NEGAŢIE, CĂDERE, IEŞIRE, NAŞTERE 
ÂS - SÂNT 
ÂŞ - ÂN CARE TRANSCENDE ÂS, OMUL 
ÂŞA - CEA CĂZUTĂ, IEŞITĂ DIN ÂŞ 


ARTHA - „SENS” (UNEORI ARE VALOARE DE SCOP) 


AR: THA A - Cădere, Durere 


i 1R - Materie, Instinct, 
tg Vibraţie grosieră, 
| L] | 


Tărie-Duritate-Materialitate 


TH —- SENSUL CREȚIEI: VIAŢA, H — DUHUL, CEL 
CE HRA — UMPLE CU HAR CREATURA. H 
+ T CHIPUL TATĂLUI CA SENS UNIC AL 
CREAȚIEI MIJLOCIT DE HRISIT 

H — CEL CE PRIN DUHUL SFÂNT S-A FĂCUT 
MIJLOCITOR ŞI MIILOCEŞTE PE 

T| — 'THATĂL (TH) — DE LA EL PURCEDE DUHUL 

RIS — IS, IŞ (OMUL ÎN EBRAICA VECHE) 

> DAR ŞI ÂS (ÂŞ) — OMUL NOU, FIUL OMULUI 

VECHI ([Ş); AS —(I| — AS TATĂL — ÂS UNA CU TATĂL 

— EU ŞI TATĂL UNA SÂNTEM = ÂST (IST) — 

(STATORNICIE, STABILITATE, IST - IASTE — 

ESTE: CEL CE ESTE) 

> + R (CALITATEA LUMESCULUI, GROSIERUL 

PĂCATULUI) — RIST, R-ÂST — ESTE MÂNTUIT = 

R| ESTE TRANSFIGURAT ŞI DUS ÂN SÂNUL 

THATĂLUI PRIN ELIBERAREA HARULUI VIEȚII H 
TINUT CAPTIV ÎN (RI = (HR) 

TH] + A — ÎNCERCARE DE A GĂSI CHIPUL 
THATĂLUI ÂN LUMESC ÎN CREAŢIA CĂZUTĂ, ÎN 
CREAȚIA OMULUI. 

LUMEA  LUMEASCĂ ASCUNDE URMELE 
CHIPULUI-ICOANĂ-ABSOLUT AL THATĂLUI. 


INIȚIAL ARTHA ESTE CĂUTAREA ACESTOR 
URME (SENSULUI) 


ULTERIOR ARTHA A DISPĂRUT DIN CĂUTĂRILE 
OMULUI, ACESTA CĂUTÂND DE ASTĂ DATĂ 
CHIPUL SĂU CĂZUT, UITÂND DE CHIPUL 
DOMNULUI. NEGĂSINDU-L NICĂIERI, A ÎNCEPUT 
SĂ ŞI-L ÎNCHIPUIE (SĂ FACĂ CHIPURI-IDOLI — 
REFLECTĂRI ALE ÂN-SINELUI, AN-CHIPUIRII, SINELE 
FIINDU-I DE ASTĂ DATĂ ADEVĂRATUL FALS AL 
CHIPULUI) 


CHIPUIREA A DEVENIT ASTFEL CREAȚIA OMULUI 
(ARS) AN PLASTICITATEA-MATERIALITATEA LI BR 
ARS ESTE ARIS, AR-IŞ (ÂS, ÂŞ FĂRĂ |TH| — 
THATĂL - OMUL CARE A UITAT DE CHIPUL 
THATĂLUI DIN EL) = OMUL CREÂND 
IDEALURI: ALE CĂRNII, EMOŢIILOR; IDEALURI 
ÂN-SINE; ŞI, CÂND S-A PLICTISIT DE CEEA CE 
CREDEA EL ARMONIE, EXTREMA DIZARMONIEI 
(IADUL). 

ACEST LUCRU SE POATE VEDEA MAI ALES ÎN 
ISTORIA ARTELOR PLASTICE, MUZICALE, 

LITERARE. AZI TRĂIM ÂNTR-O ARS (ARIS) A 
DIZARMONIEI (IADULUI): PLASTICĂ, MUZICĂ ŞI 
LITERATURĂ PLUTONICĂ (HADES-SEX). 
ORIGINALITATEA EXPRESIEI CONTEAZĂ ACUM; 
CE SE EXPRIMĂ? - PLUTONISM. 


DE-A LUNGUL TIMPULUI, ÂN-CHIPUIND, OMUL 
S-A ADÂNCIT TOT MAI MULT ÂN MOARTE 
(PLUTON) FĂRĂ SĂ-ȘI DEA SEAMA. 


ARTHA ESTE O A-DUCERE-A-MINTE ŞI O CLAR- 
VEDERE, DAR ADEVĂRATA CREAȚIE A OMULUI 
ESTE ÂN HRIST (HRÂŞT), NUMAI PRIN EL OMUL 
PUTÂND RE-DES-COPERI CHIPUL - ICOANA -— 
ABSOLUTĂ A TATĂLUI. 

SMERENIE / ASCULTARE 


CINE NU POATE FI CEL MAI MIC, 
NU POATE FI NICI CEL MAI MARE; 
CEL MAI MARE NU POATE FI CUPRINS 
DECÂT DE CEL MAI MIC; 

CEL MAI PUTERNIC NU FIEŞTE 
DECÂT PRIN CEL MAI SLAB. 


OMUL E LA PERIFERIE, CEL MAI 
GOL ÎN SINE - DECI CEL MAI LIBER; 
FIINȚIAL, EL ESTE CEL MAI MIC 
ÎN SUBSTANŢĂ DE SINE; 

ARE INIMA CEA MAI PLĂPÂNDĂ ŞI 
PLÂNGĂCIOASĂ, FIIND SINGURA ÎN 
STARE A-L CUPRINDE PE DUMNEZEU. 


MINAMIN 

